open-index/open-wikipedia-markdown huggingface dataset:
શારદા મહેતા

**શારદા મહેતા** (૨૬ જૂન ૧૮૮૨ - ૧૩ નવેમ્બર ૧૯૭૦) એ ભારતીય સમાજ સુધારક, શિક્ષણ શાસ્ત્રી અને ગુજરાતી લેખિકા હતા. તેઓ ગુજરાતના પ્રથમ સ્નાતક મહિલા હતા.

## જીવન 
 સાથે, મહિલા વિદ્યાલય, અમદાવાદ ખાતે, ૧૯૨૦]]
શારદા મહેતા ન્યાયાધીશ ગોપીલાલ ધ્રુવ અને બાળાબેન નામના નાગર બ્રાહ્મણ પરિવારની પુત્રી હતા. તેઓ સમાજ સુધારક અને કવિ ભોળાનાથ દિવેટિયાની પૌત્રી હતા. તેમણે પ્રાથમિક શિક્ષણ રાયબાહાદુર મગનભાઈ ગર્લ્સ હાઇ સ્કૂલમાં કર્યું હતું. તેઓ ૧૮૮૭માં મહાલક્ષ્મી શિક્ષક તાલીમ કોલેજના ઍંગ્લો-સ્થાનિક ભાષા વર્ગમાં જોડાયા હતા. 

વર્ષ ૧૮૯૮માં ૧૪ વર્ષની ઉંમરે શારદાબહેન વડોદરાના મહારાજા સયાજીરાવ ગાયકવાડના અંગત ડોક્ટર એવા બટુકરામ મહેતાના પુત્ર તેમ જ ગુજરાતના આદિ નવલકથાકાર નંદશંકર તુળજાશંકર મહેતાના દોહિત્ર સુમંત મહેતા સાથે લગ્નગ્રંથિથી જોડાયા હતાં. પછીથી સુમંત મહેતા વધુ અભ્યાસ માટે ઇંગ્લેંડ ગયા. વર્ષ ૧૯૧૭માં ગોધરા ખાતે યોજાયેલ નવેમ્બર-૧૯૧૭માં રાજકીય પરિષદની સાથે સંસારસુધારા પરિષદ પણ મળી હતી. આ પરિષદ ભારતીય રાષ્ટ્રીય કોંગ્રેસની સહાયક સંસ્થા તરીકે ગણાતી હતી. આ સંસારસુધારા પરિષદનાં પ્રમુખ શારદાબહેન મહેતા સાથે ગુજરાતના આજીવન સમાજસુધારકો જેમ કે પ્રાણલાલ કીરપાભાઈ દેસાઈ, રમણભાઈ નીલકંઠ, ગટુભાઈ અને ડોક્ટર સુમંત મહેતા ઉપરાંત લગભગ છથી સાત હજાર શ્રોતાઓ હાજર રહ્યા હતા. આ પરિષદની ભૂમિકા આપતા *સમાલોચક* માસિકમાં નોંધવામાં આવેલ છે કે 'જે પ્રમાણે રાજકીય સુધારાની આવશ્યકતા છે, તે જ પ્રમાણે સામાજિક સુધારાની આવશ્યકતા છે. બંને એકમેકથી જુદા પાડી શકાય તેમ નથી. તેથી તે પ્રસંગનો લાભ લઈને આ બાબતનો વિચાર કરવો, તે હિલચાલને કાંઈક નવીન દિશામાં વાળવા આ સામાજિક પરિષદનો વિચાર કરવામાં આવ્યો છે.' ૧૯૧૯માં તેમણે ઇન્દુલાલ યાજ્ઞિકને નવજીવનના સંપાદનમાં મદદ કરી હતી. કરી હતી અને મધ્યમ વર્ગની સ્ત્રીઓને સહેલાઇથી આશ્રય મળી શકે તેવી વ્યવસ્થા પણ કરી હતી.

તેમણે વડોદરાના રેલસંકટના સમયમાં, મહાગુજરાત આંદોલનમાં કે અન્ય કોઇ પણ સામાજિક કાર્ય વખતે અગ્રેસર રહીને કામ કર્યું હતું.

## લેખન કાર્ય 
શારદા મહેતા નિબંધલેખક, જીવનકથા લેખક અને અનુવાદક હતા. તેમાં તે સમયના રાજકીય, સામાજિક અને ઐતિહાસિક સમયનું અને સાથે સાથે સ્ત્રી જાગૃતિનું વર્ણન પણ છે. તેમણે પુષ્કર ચંદવારકર સાથે *સંભારણા* ભાગ ૧-૨ (૧૯૫૫-૫૬) લખ્યા છે. *પુરાણોની બાળબોધક વાર્તાઓ અને બાળકોનું ગૃહશિક્ષણ* (૧૯૦૫) બાળકોના વાર્તા દ્વારા વિકાસનો હેતુ ધરાવે છે. આ ઉપરાંત તેમણે સાતે અન્નાભાઉની નવલકથાનો *વરણાને કાંઠે* નામે અનુવાદ કરેલો.

## આ પણ જુઓ 
* શારદા મહેતા લિખિત ફ્લોરેન્સ નાઈટીંન્ગલનું જીવનચરિત્ર

## સંદર્ભ 
## બાહ્ય કડીઓ 
* શારદાબેન મહેતા - પરિચય
* શારદાબહેન મહેતા: જાહેર પ્રવૃત્તિ, શિક્ષણ, લેખન અને સુધારકવૃત્તિનો વીરલ સમન્વય

શ્રેણી:ગુજરાતી સાહિત્યકાર
શ્રેણી:૧૯૭૦માં મૃત્યુ
તામ્રસિંગી (વૃક્ષ)

**તામ્રશિંગી** કે **સોનમહોર** અથવા અંગ્રેજીમાં **પેલ્ટાફોરમ** તરીકે ઓળખાતું એક પીળા ફૂલો વાળું ૧૫ થી ૨૫ મીટર ઉંચું વધતું પાનખર સ્વભાવ ધરાવતું એક વૃક્ષ છે. એનું થડ એક મીટર જેટલી જાડાઈ ધરાવી શકે છે.

## સંદર્ભ
## બાહ્ય કડીઓ 
* 

શ્રેણી:વનસ્પતિશાસ્ત્ર
શ્રેણી:વૃક્ષ
શ્રેણી:ગુજરાતની વનસ્પતિ
સુરત શહેર તાલુકો

**સુરત શહેર તાલુકો** ગુજરાત રાજ્યના સુરત જિલ્લાનો તાલુકો છે. સુરત તાલુકાનું મુખ્ય મથક છે.

શ્રેણી:ગુજરાતનાં તાલુકાઓ
અમૃતા (નવલકથા)

***અમૃતા*** એ રઘુવીર ચૌધરીની ૧૯૬૫માં પ્રકાશિત થયેલ ગુજરાતી નવલકથા છે. આ નવલકથાની સંસ્કૃત પ્રચુર ભાષા અને લાંબી તત્ત્વિક ચર્ચા માટે ટીકા થઈ હતી તેમ છતાં તે આધુનિક ગુજરાતી સાહિત્યની પ્રાયોગિક નવલકથાના વિકાસમાં એક સીમાચિહ્ન રૂપ માનવામાં આવે છે. તેની ચિંતનાત્મક અસ્તિત્વવાદી નવલકથા તરીકે ગણના થાય છે.

આ વાર્તા ત્રણ પાત્રો અમૃતા, ઉદયન અને અનિકેત વચ્ચેના પ્રણયત્રિકોણ પર આધારિત છે.

## વિષયવસ્તુ 
૧૮ પ્રકરણોમાં લખાયેલી નવલકથા ત્રણ વિભાગોમાં વિભાજીત કરવામાં આવેલ છે: ૧) પ્રશ્નાર્થ, ૨) પ્રતિભાવ અને ૩) નિરુત્તર. દરેક વિભાગની શરૂઆત અનુક્રમે નિત્શે, મૈત્રેયી અને ગાંધીજીના અવતરણથી થાય છે. મુંબઈ, ભિલોડા, રાજસ્થાનના જોધપુર-જેસલમેર અને પાલનપુર શહેરોમાં નવલકથા આલેખન પામે છે.

*અમૃતા*ને પ્રતિબિંબિત અસ્તિત્વવાદી નવલકથા તરીકે વર્ણવવામાં આવી છે. 

નવલકથામાં ત્રણ અસ્તિત્વવાદી પાત્રોના આંતરિક અને બાહ્ય જીવનને દર્શાવવામાં આવ્યું છે: બે માણસો, અનિકેત અને ઉદયન; અને એક મહિલા, અમૃતા. આ નાયકો વચ્ચેનો પ્રણયત્રિકોણ એ એક સાધન તરીકે કામ કરે છે જેની સાથે આંતરિક અને બાહ્ય અનુભવના કથાત્મક વર્ણન દ્વારા તેમના જીવનના અર્થ સાથે જોડાયેલ ત્રણ સંઘર્ષ છે.

## પાત્રો 
* અમૃતા - એક બૌદ્ધિક સ્ત્રી
* ઉદયન - એક ટૂંકી વાર્તા લેખક અને પત્રકાર
* અનિકેત - વનસ્પતિશાસ્ત્રના અધ્યાપક

## કથાવસ્તુ 
અમૃતાને ડોક્ટરની પદવી એનાયત કરવામાં આવી છે, અને તેની સિદ્ધિ બદલ તેના બે મિત્રો ઉદયન અને અનિકેત તેને અભિનંદન આપે છે. તેમની યુવાની પછીથી, ઉદયનનો એક મહત્વપૂર્ણ રચનાત્મક પ્રભાવ રહ્યો છે, અમૃતાને તેના બૌદ્ધિક લક્ષ્યો સુધી પહોંચવા માર્ગદર્શન આપે છે. અમૃતાએ તેના પ્રત્યેનો પ્રેમ જાહેર કરી દીધો હતો. અનિકેત મુંબઈની કોલેજમાં વનસ્પતિશાસ્ત્રનો અધ્યાપક છે. અનિકેતને અમૃતા સાથે રજૂ કરવામાં ઉદયનની ભૂમિકા હતી. તે પ્રસંગે, ઉદયનએ અમૃતાના સ્નેહની અભિવ્યક્તિને દૂર કરી દીધી હતી, એમ કહ્યું હતું કે તેણીએ તેની પાસેથી જે જોઈએ છે તે તેણીની સમજણ જેટલો પ્રેમ નથી. ઉદયન માટે, પ્રેમ પ્રાસંગિક અને આકસ્મિક બાબત છે..

## આવકાર અને ટીકા 
*અમૃતા* સૌપ્રથમ શ્રી હરિહર પુસ્તકાલય, સુરત દ્વારા પ્રકાશિત કરવામાં આવી હતી અને ઘણી વખત ફરીથી છાપવામાં આવી છે. આધુનિક ગુજરાતી સાહિત્યમાં પ્રાયોગિક નવલકથાના વિકાસમાં તે એક સીમાચિહ્ન રૂપ માનવામાં આવે છે. આ નવલકથાએ વર્ષ ૧૯૬૫ના સૌથી ઉત્કૃષ્ટ કાર્ય તરીકે ગુજરાત રાજ્યનો એવોર્ડ મેળવ્યો. 

ચુનીલાલ મડિયાએ *ભારતીય સાહિત્યમાં* લખ્યું: "[અમૃતાની] સુસંસ્કૃત સામાજિક વિષયવસ્તુ , સામાન્ય પ્રણયત્રિકોણ સાથે, અસામાન્ય કુશળતા અને સૂઝ સાથે દર્શાવવામાં આવી છે. તેની એક માત્ર ખામી એ કે તેમાં ઉચ્ચ સંસ્કૃતિક ભાષા છે જે બદલાતા મૂડ અને પરિસ્થિતિઓ સાથે બદલાતી નથી."

કિરણ માથુર દ્વારા આ પુસ્તકનું હિંદીમાં ભાષાંતર કરવામાં આવ્યું હતું, અને ભારતીય જ્ઞાનપીઠ દ્વારા ૧૯૮૦ માં પ્રકાશિત કરાયું હતું.

## સંદર્ભ 
શ્રેણી:નવલકથા
રીટા કોઠારી

**રીટા કોઠારી** (જન્મ: ૩૦ જુલાઈ ૧૯૬૯) ગુજરાતી, અંગ્રેજી ભાષાના લેખિકા અને અનુવાદક છે. સિંધી સમુદાયના સભ્ય તરીકે તે સમુદાયની યાદોને અને તેની ઓળખને સાચવવાના ઉદ્દેશ્યથીમાં, કોઠારીએ ભારતના ભાગલા અને લોકો પર તેની અસરો વર્ણવતી અનેક પુસ્તકો લખ્યા છે. તેમણે અનેક ગુજરાતી સાહિત્ય કૃતિઓનું અંગ્રેજીમાં ભાષાંતર કર્યું છે. 

## જીવન 
કોઠારીએ 1989 માં સેન્ટ ઝેવિયર્સ કૉલેજ, અમદાવાદ થી બેચલર ઓફ આર્ટ્સની ડિગ્રી પૂર્ણ કરી હતી, ત્યારબાદ બે વર્ષે તેમણે પુણે યુનિવર્સિટીમાંથી અંગ્રેજી સાહિત્યમાં માસ્ટર ઓફ આર્ટસની ડિગ્રી મેળવી હતી. ઈ.સ. ૧૯૯૫માં તેમણે માસ્ટર ઑફ ફિલોસોફીની ડિગ્રી અને ૨૦૦૦માં ડોક્ટર ઓફ ફિલોસોફી ડિગ્રી મેળવી હતી. આ બે પદવીઓ તેમને ગુજરાત યુનિવર્સીટી દ્વારા *અનુક્રમે ધ એક્સપિરીઅન્સ ઑફ ટ્રાન્સલેટીંગ હિન્દી પ્રોઝ* એન્ડ *ટ્રાન્સલેટીંગ* *ઈંડિયા - કલ્ચરલ પોલિટિક્સ ઑફ ઈંગ્લીશ (હિન્દી ગદ્ય અનુવાદનો અનુભવ અને ભારતનું પરિવર્તન - અંગ્રેજીની સંસ્કૃતિક રાજકારણ)* વિષયમાં તેમના સંશોધન કાર્ય માટે આપવામાં આવી હતી. 

તેઓ અશોક યુનિવર્સિટી , સોનીપત ખાતે અંગ્રેજી વિભાગમાં શીખવે છે. તેમણે ૨૦૦૭ થી ૨૦૧૭ સુધી ઇંડિયન ઇન્સ્ટીટ્યુટ ટેકનોલોજી, ગાંધીનગર ખાતે હ્યુમનિટીઝ ઍન્ડ સોશિયલ સાયન્સ વિભાગમાં કામ કર્યું હતું. તેમણે ૧૯૯૨ થી ૨૦૦૭ સુધી સેન્ટ ઝેવિયર્સ કૉલેજ, અમદાવાદમાં અંગ્રેજી સાહિત્ય અને ભાષાંતર શીખવ્યું. તે પછી તેણીએ એમ.આઇ.સી.એ (સ્ટ્રેટેજિક માર્કેટિંગ એન્ડ કોમ્યુનિકેશન સંસ્થા) માં સંસ્કૃતિ અને સંચાર વિષયના પ્રોફેસર તરીકે જોડાયા. 

તેઓ અમદાવાદમાં રહે છે.

## કાર્ય 
એક સિંધી તરીકે પોતાની ઓળખને સાચવવાના પ્રયાસમાં, કોઠારીએ : *ટ્રાન્સલેટીંગ ઈંડિયા - કલ્ચરલ પોલિટિક્સ ઑફ ઈંગ્લીશ* (ભારતનું પરિવર્તન- અંગ્રેજીની સંસ્કૃતિક રાજકારણ) (૨૦૦૩), *ધ સિંધી હિન્દુસ ઑફ ગુજરાત* (શરણાર્થીઓનો ભાર: ગુજરાતના હિંદુ સિંધીઓ) (૨૦૦૭), *અનબોર્ડર્ડ મેમોરિઝ : પાર્ટીશન સ્ટોરીઝ* ફ્રોમ સિંધ (બિનપ્રવાસિત યાદો - સિંધની ભાગલા સમયની વાતો (૨૦૦૯), અને *મેમોરીઝ એન્ડ મૂવમેન્ટ્સ* (યાદો અને ચળવળો)(૨૦૧૬). તેમણે પોતાના પતિ અભિજિત કોઠારી સાથે મળી કનૈયાલાલ મુનશીની ત્રણ નવલકથાઓ *પાટણની પ્રભુતા*, *ગુજરાતનો નાથ* અને *રાજાધિરાજ*નો અનુક્રમે *ધ ગ્લૉરિ ઑફ પાટણ* (૨૦૧૭), *ધ લૉર્ડ ઍન્ડ માસ્ટર ઑફ ગુજરાત* (૨૦૧૮) અને *ધ કિંગ ઑફ કિંગ્સ* (૨૦૧૯) નામે અનુવાદ કરેલ છે.

## ગ્રંથસૂચિ 
* 
* 
* 
* 

## સંદર્ભ 
## બાહ્ય કડીઓ 
* ગૂગલ સ્કૉલર પર રીતા કોઠારી 
* 

શ્રેણી:ગુજરાતી સાહિત્યકાર
શ્રેણી:જીવિત લોકો
શ્રેણી:૧૯૬૯માં જન્મ
વડનગર રેલ્વે સ્ટેશન

**વડનગર રેલવે સ્ટેશન** ગુજરાતના મહેસાણા જિલ્લાના વડનગરમાં આવેલું રેલ્વે સ્ટેશન છે. તેનો રેલ્વે કોડ **VDG** છે. આ સ્ટેશન બે પ્લેટફોર્મ ધરાવે છે. આ સ્ટેશન હાલમાં મહેસાણા-તારંગા હિલ માર્ગના ગેજ રૂપાંતરણ માટે બંધ છે. 

## ઇતિહાસ 
પશ્ચિમ રેલ્વેના ઇતિહાસ મુજબ વડનગર રેલ્વે સ્ટેશનની શરૂઆત ૧૮૮૭માં થઇ હતી. મહેસાણા અને વડનગર વચ્ચે ૩૦ કિમીનો માર્ગ ૨૧ માર્ચ ૧૮૮૭માં ખૂલ્લો મૂકાયો હતો અને વડનગર અને ખેરાલુ વચ્ચેનો માર્ગ ૧૨ ડિસેમ્બર ૧૮૮૮ના રોજ શરૂ થયો હતો.

"The Company and its Early History", ૧૯૨૩ મુજબ આ રેલ્વે લાઇન ગાયકવાડના શાસન હેઠળ બરોડા રાજ્ય વડે શરૂ કરાઇ હતી, જેમણે ૧૮૬૦ના દાયકામાં વિવિધ સ્થળોએ રેલ્વે લાઇન નાખવાની શરૂઆત કરી હતી. આ લાઇન નાખવા પાછળનો હેતુ અમેરિકન આંતરયુદ્ધથી અમેરિકા-ઇંગ્લેન્ડ વચ્ચે કથળેલા વેપારનો ફાયદો ઉઠાવીને કપાસના પાકને ઇંગ્લેન્ડ નિકાસ કરવાનો હતો.

૧૮૮૭માં મહેસાણા, વિસનગર અને વડનગરનો રેલ્વે માર્ગનો પાયો નંખાયો હતો તેમજ ૧૮૮૮માં તે ખેરાલુ સુધી વિસ્તૃત કરાઇ હતી. ૧૯૦૯માં આ લાઇન તારંગા સુધી વિસ્તૃત થઇ હતી. 

આ સ્ટેશન હાલમાં મહેસાણા-તારંગા હિલ માર્ગના ગેજ રૂપાંતરણ માટે બંધ છે.

## સંદર્ભ 
શ્રેણી:વડનગર તાલુકો
શ્રેણી:મહેસાણા જિલ્લાનાં રેલ્વે સ્ટેશનો
ગોગા મહારાજ

thumb|ગોગાજી
**ગોગા મહારાજ** એટલે કે નાગ દેવતા રબારી સમાજના આરાધ્ય દેવ છે. રબારી સમાજમાં ગોગા મહારાજને શિવનું સ્વરુપ માનવામાં આવે છે. તેમને ગોગા બાપા અને લાડમાં ગોગો પણ કહેવામાં આવે છે.

રાજસ્થાનમાં પણ ચૌહાણ રાજપુતોમાં ગોગાજી નામના વીર પુરુષ થઈ ગયા, તેમનું પૂરું નામ જહાવીર ગોગાજી હતું. રબારી, ચૌધરી પટેલ, ચૌહાણ, દરબાર અને અન્ય ઘણી જ્ઞાતિઓના લોકો ગોગા મહારાજને પૂજે છે.

## મંદિરો 
ગુજરાતમાં ગોગા મહારાજનું મંદિર મોટાભાગના ગામોમાં જોવા મળે છે જેમાં ધારમોડા, કાસવા, ઉનાવા, સેભર, ગમનપુરા, ચાણસ્મા અને દાસજ 
રાજસ્થાન ના તેલવાડા ગામે પણ ભવ્ય મંદિર આવેલુ છે જયા પણ દર વર્ષ નવરાત્રી મા લોક મેળો ભરાય છે તેલવાડાના ગોગ મહારાજ ના નામે થરાદ તાલુકાના ડુવા ગોળીયામા પણ ગોગ મહારાજ નું ભવ્ય મંદિર આવેલુ છે આમ આ ઘણા બધા ગામોમાં આવા વિખ્યાત પ્રાચીન મંદિરો પ્રખ્યાત છે.

## સંદર્ભ
શ્રેણી:દેવી દેવતા
રાજવિનોદ મહાકાવ્ય

**રાજવિનોદ મહાકાવ્ય** મૂળ સંસ્કૃતમાં લખવામાં આવેલ ગુજરાતના સુલતાન મહમૂદશાહ (૧૪૫૯-૧૫૧૧) કે જે મહમદ બેગડો તરીકે ઓળખાય છે, એનું જીવનચરિત્ર છે, જે તેના રાજ્યાશ્રિત કવિ ઉદયરાજ દ્વારા લખવામાં આવ્યું હતું. મૂળ સંસ્કૃત ભાષામાં લખવામાં આવેલ આ ગ્રંથનો ગુજરાતી અનુવાદ ભારતી શેલત અને ઉર્દૂમાં ભાવાનુવાદ ઝુબેર કુરેશીએ કર્યો છે.

## પ્રકાશન
ઉદયરાજ રચિત 'રાજવિનોદ મહાકાવ્ય'ની સંસ્કૃત હસ્તપ્રતનું મહત્વ સૌપ્રથમ ડૉ.જ્યોર્જ બ્યુહ્લરે પ્રસ્થાપિત કર્યું હતું. રાજસ્થાન પુરાતત્વ ખાતાએ ગોપલનારાયણ બહુરાને આ કાવ્યનું સંપાદન કાર્ય સોંપ્યું હતું, જેને 'રાજસ્થાન પુરાતન ગ્રંથમાળા' ના ૮માં પુષ્પરૂપે ઈ.સ. ૧૯૫૭માં પ્રકાશિત કરવામાં આવ્યું હતું. એકજ પુસ્તકમાં સંસ્કૃત, ગુજરાતી અને ઉર્દૂ ભાષામાં પ્રકાશન શાહ વજીહુદ્દીન અકાદમી, અમદાવાદ ખાતેથી ૨૦૧૨માં કરવામાં આવ્યું.

## કથાવસ્તુ
કવિ ઉદયરાજ વિરચિત 'રાજ્વિનોદ' કાવ્ય એવં 'જરબક્ષ પાતસાહિ શ્રીમહમૂદ સુરત્રાણચરિત્ર' માં સુલતાન મહમૂદ બેગડાના જીવન ચરિત્રને નિરૂપવામાં આવ્યું છે. આમાં મહમૂદની પ્રસંશા કરતાં પ્રતાપી, પરાક્રમી અને હિંદુ ધર્મના રક્ષક તરીકે દર્શાવવામાં આવ્યો છે. તેમાં કુલ ૭ સર્ગો છે.

* 'सुरेन्द्रसरस्वती संवाद' નામક પ્રથમ સર્ગમાં સુલતાન મહમૂદને દાનેશ્વરી કર્ણ સાથે સરખાવવામાં આવ્યો છે.

* 'वंशानुकीर्तनम' નામના બીજા સર્ગમાં મહમૂદના વંશનું વર્ણન કરવામાં આવ્યું છે. આમાં મહમૂદની દાનવીરતા, બુદ્ધિમતા, પરાક્રમો અને નીતિઓનું વર્ણન કરવામાં આવ્યું છે.

* 'सभासमागम' નામક ત્રીજા સર્ગમાં સભા પ્રવેશનું વર્ણન છે.

* 'सर्वावसर' નામના ચોથા સર્ગમાં એના દરબારમાં દેશ વિદેશથી પધારેલા રાજાઓ અને સભાસદોની હાજરીનું વર્ણન છે.

* 'संगीततरंगप्रसंग' નામના પાંચમાં સર્ગમાં એના દરબારમાં ચાલતા નૃત્ય,ગીત-સંગીત નું અને નારીઓ વડે રાજાની આરતીના મંગલોત્સવનું વર્ણન કરવામાં આવ્યું છે.

* 'विजययात्रा - उत्सव' નામક છટ્ઠા સર્ગમાં મહમૂદશાહની વિજય યાત્રાઓનું નિરૂપણ કરવામાં આવ્યું છે.

* 'विजयलक्ष्मीलाभ' નામના સાતમાં અને અંતિમ સર્ગમાં મહમૂદના યુદ્ધ પરાક્રમોનું વર્ણન કરવામાં આવ્યું છે.

## સંદર્ભ 
* 

શ્રેણી:પુસ્તક
અભિનંદન વર્ધમાન

**અભિનંદન વર્ધમાન** ભારતીય વાયુસેનાના વિંગ કમાન્ડર છે, ૨૦૧૯ના ભારત-પાકિસ્તાન વચ્ચેના તણાવ-સંઘર્ષ દરમિયાન, તેમના વિમાનને હવાઈ યુદ્ધમાં તોડી પાડ્યા પછી ૬૦ કલાક સુધી પાકિસ્તાનમાં બંદીવાન રાખવામાં આવ્યા હતા. તેમના મિગ-૨૧ બાયસન વડે PAFના એફ-૧૬ને તોડી પાડવા માટે તેમને ભારત સરકાર તરફથી વીર ચક્ર વડે નવાજવામાં આવ્યા હતા. જોકે આ દાવાને પાકિસ્તાન અને સ્વતંત્ર સ્ત્રોતો દ્વારા વિવાદિત કરવામાં આવ્યો છે.

શ્રેણી:જીવિત લોકો
વઢવાણા તળાવ

**વઢવાણા તળાવ** વડોદરા જિલ્લાના ડભોઈ તાલુકાના વઢવાણા પાસે આવેલું એક તળાવ છે જે પક્ષી અભયારણ્ય તેમજ રામસર સ્થળ પણ છે.

ડભોઇ શહેરના નાંદોદી દરવાજાથી સંખેડા તરફ જતા રસ્તા પર ડાબી તરફ આ તળાવ આવેલું છે. ડભોઈથી બોડેલી જતા રસ્તા એસ.એચ.૧૧ પરથી જતા આ તળાવ જમણી તરફ આવે છે. અંદાજે ૧૦૦ વર્ષ પહેલા સિંચાઈના હેતુથી વડોદરાના રાજવી મહારાજા સયાજીરાવ ગાયકવાડ ત્રીજાએ આ તળાવનું નિર્માણ કરાવ્યું હતું. ૧૦.૩૮ ચોરસ કિમી વિસ્તારમાં પથરાયેલ આ તળાવનું પાણી પાંચ કેનાલો દ્વારા ૨૨ ગામોના ૧૭૦૦૦ હેક્ટર વિસ્તારમાં સિંચાઈ માટે પૂરું પાડવામાં આવે છે. અહીં દર વર્ષે દેશવિદેશથી ઓક્ટોબરથી ફેબ્રુઆરી દરમિયાન ૨૦૦ થી વધુ જાતના હજારો યાયાવર પક્ષીઓ આવે છે. વઢવાણા તળાવનો સમાવેશ દેશના અગત્યના જળપ્લાવિત વિસ્તાર (વેટલેન્ડ) તરીકે થાય છે.

## સંદર્ભ 
શ્રેણી:તળાવ
રાણકપુર જૈન મંદિર

**રાણકપુર જૈન મંદિર** અથવા **ચતુર્મુખ ધરણાવિહાર** એ રાજસ્થાનમાં આવેલું તીર્થંકર ઋષભ દેવને સમર્પિત જૈન મંદિર છે.

સ્થાનિક વેપારી ધરણા શાહે ૧૫મી શતાબ્દીમાં એક દિવ્ય દ્રષ્ટિ સાથે મંદિરના બાંધકામની શુરુઆત કરી હતી. રાણકપુર શહેર અને મંદિરનું નામ મેવાડના સ્થાનિક રાજા કુંભાના નામ પર થી રાખવામાં આવ્યું છે. રાણકપુર જૈન સંપ્રદાયનું એક અગત્ય અને મહત્વનું મંદિર છે. આ મંદિરના બાંધકામમાં ચૌમુખ મંદિર, સૂર્યમંદિર, પાર્શ્વનાથ મંદિર અને અંબા મંદિરનો સમાવેશ થાય છે.

## સ્થાપત્ય 
આ ભવ્ય મંદિરના બાંધકામ માટે પ્રકાશ રંગીન આરસનો ઉપયોગ કરવામાં આવ્યો છે, જે આશરે ૬૦ x ૬૨ મીટરનો વિસ્તાર ધરાવે છે. મંદિર, તેના વિશિષ્ટ ગુંબજ, શિખરો અને કપાઓ સાથે એક ટેકરીની ઢાળ પરથી ભવ્ય રીતે ઉગે છે. ૧૪૪૪ આરસપહાણના થાંભલા કે જેઓ ઉત્કૃષ્ટ વિગતવાર કોતરાયેલ છે અને મંદિરને ટેકો આપે છે.

મંદિર ચૌમુખી-ચારે બાજુ થી પ્રવેશદ્વાર રીતે બંધાયેલ છે. મંદિરનું બાંધકામ જૈન કોસ્મોલોજી ને અનુરૂપ છે અને રાજસ્થાન ના પૌરાણિક મીરપુરના જૈન મંદિરની સાથે સામ્યતા ધરાવે છે. મંદિર ના બાંધકામ ની શૈલી મરુ-ગુર્જર શૈલી છે.

## ઇતિહાસ 
સંસ્કૃત ગ્રંથ સોમ સૌભાગ્ય કાવ્ય અનુસાર, મંદિરના લેખ અને તાંબાની પટ્ટી અનુસાર ૧૪૩૭ના વર્ષ માં મંદિર ની સ્થાપના થઇ હતી. પોરવાલ જૈન વણિક ધરણા શાહે પોતાને આવેલા સ્વપ્ન અનુસાર અને સ્થાનિક રાજા કુંભાના રક્ષાછત્ર નીચે મંદિર નાં બાંધકામની શરૂઆત કરી હતી.

અન્ય સંદર્ભ મુજબ આ કાર્ય ૧૪૪૬થી ૫૦ વર્ષ ચાલ્યું હતું અને ૧૪૯૬માં પૂર્ણ થયું હતું.

## છબીઓ 

File:Jain Temple Ranakpur.jpg|રાણકપુર જૈન મંદિર
File:Jain Temple of Ranakpur 14.jpg|પાર્શ્વનાથની મૂર્તિ ૧૦૦૮ સર્પો સાથે
File:Ranakpur ni20-46.jpg|મંદિરની મુખ્ય  પ્રતિમા
File:India - Udaipur - 041 - beautifully carved ceiling at the Ranakpur Jain Temple (1059176705).jpg|છત
File:Ranakpur Jain-Tempel Ornament.jpg|
File:Ranakpur (2155232277).jpg|કોતરણી
File:Ranakpur-Jain-Marble-Temple-main-Shrine-Apr-2004-00.JPG|
File:Ranakpur-JambuDweep-Dec2014.jpg|જંબુદ્વીપનું વર્ણન
File:15th century carving Jain temple at Ranakpur in Aravalli range near Udaipur Rajasthan India.jpg|કલ્પવૃક્ષનું વર્ણન
File:Jain temple at Ranakpur in Aravalli range near Udaipur Rajasthan India Thirthankars.jpg|શત્રુંજય પર્વતનું વર્ણન
File:Ranakpur-Suparshavanath Temple-20131012.jpg|સુપાર્શ્વનાથ મંદિર
File:Front Door to the Temple.jpg|મંદિરનું મુખ્ય દ્વાર

## સંદર્ભ 
શ્રેણી:જૈન તીર્થ
શ્રેણી:રાજસ્થાન
નેસ

માલઘારી લોકો વન-વગડામાં કે જંગલની વચ્ચે આસપાસ ઉંચી કાંટાળી વાડથી રક્ષાયેલા સ્થાયી કે અસ્થાયી રહેણાકી વિસ્તાર બનાવે છે જેને **નેસ** કહે છે. ખાસ કરીને ગીર અને બરડા વિસ્તારમાં માલધારી નેસ ખુબ જોવા મળે છે. નેસમાં રહેતા લોકો મોટાભાગે દુધાળા પશુઓ (ગાય, ભેંશ વગેરે) પાળે છે જેમના ચારા માટે તેઓ આસપાસનાં જંગલ પર નિર્ભર હોય છે. નેસમાં રહેતા લોકો ખાસ પ્રકારનો સાંસ્કૃતિક વારસો ધરાવતા હોય છે. જંગલોને આરક્ષણ આપતા કાયદાઓ અસ્તિત્વમાં આવવાથી હવે નવા માલધારી નેસ મોટેભાગે બનતા નથી. જંગલમાં નેસમાં રહેતા લોકો પર વિવિધ અભ્યાસ પણ હાથ ધરાયા છે.

## બાહ્ય કડીઓ 
* નેસવાસીઓનાં જીવનમાં ડોકીયું - અક્ષરનાદ.કોમ પર

## સંદર્ભ
ગુજરાત માધ્યમિક અને ઉચ્ચતર માધ્યમિક શિક્ષણ મંડળ

**ગુજરાત માધ્યમિક અને ઉચ્ચતર માધ્યમિક શિક્ષણ મંડળ** એ ગુજરાત રાજ્યની માધ્યમિક અને ઉચ્ચતર માધ્યમિક શૈક્ષણિક પદ્ધતિ માટે નીતિ-સંબંધિત, વહીવટી, જ્ઞાનાત્મક અને બૌદ્ધિક દિશા નિર્ધારિત કરવા માટે જવાબદાર ગુજરાત શાસનની સંસ્થા છે.

મંડળની મુખ્ય જવાબદારીઓમાં પરીક્ષાઓ અને શૈક્ષણિક સંશોધન હાથ ધરવાની છે. ગુજરાત રાજ્યમાં ઉચ્ચતર માધ્યમિક અને માધ્યમિક શાળાઓની નોંધણી અને વહીવટ માટે પણ મંડળ જવાબદાર છે.

## સ્થાપના 
આ મંડળની સ્થાપના વર્ષ ૧૯૭૩માં 'ગુજરાત માધ્યમિક શિક્ષણ અધિનિયમ ૧૯૭૨'ના આધારે કરાઈ હતી.

## બાહ્ય કડીઓ 
* અધિકૃત વેબસાઇટ 

શ્રેણી:શિક્ષણ
ચંડોળા તળાવ

{
  "type": "FeatureCollection",
  "features": [
    {
      "type": "Feature",
      "properties": {"title": "ચંડોળા તળાવ", "marker-symbol": "water", "marker-size": "small",},
      "geometry": {
        "type": "Point",
        "coordinates": [
          72.5871605880093,
          22.986789130656533
        ]
      }
    }
  ]
}

right|thumb|ચંડોળા તળાવ
right|thumb|ચંડોળા તળાવ
**ચંડોળા તળાવ** અમદાવાદ, ગુજરાત રાજ્ય, ભારતમાં દાણી લીમડા માર્ગ નજીક આવેલું ૧૨૦૦ હેક્ટરમાં ફેલાયેલું તળાવ છે. તે ગોળ આકાર ધરાવે છે અને અનેક પ્રજાતિના પક્ષીઓનું નિવાસસ્થાન છે. સાંજના સમયે લોકો પ્રવાસન માટે તેની મુલાકાત લે છે.

## ઇતિહાસ 
ચંડોળા તળાવ અમદાવાદના મુઘલ સુલ્તાનની પત્ની તાજ ખાન નરી અલી દ્વારા બનાવવામાં આવ્યું હતું. આશા ભીલે આશાવલની સ્થાપના કરી ત્યારે તે અસ્તિત્વમાં હતું. માર્ચ, ૧૯૩૦માં ઐતિહાસિક દાંડી કૂચના માર્ગમાં મહાત્મા ગાંધી તળાવની બાજુમાં પીપળાના મોટા ઝાડની નીચે રોકાયા હતા. તે સમયે ચંડોળા તળાવ નાનું અને કાદવ ધરાવતું તળાવ હતું.

## વપરાશ 
તળાવના પાણીનો સિંચાઇ અને ઔદ્યોગિક વપરાશ માટે થાય છે. તેનું પાણી ખેતી તેમજ તેલ અને પ્લાસ્ટિકના કચરાના નિકાલ માટે પણ વપરાય છે.

ખારીકટ નહેર ગુજરાતની સૌથી જૂની સિંચાઇ યોજના છે જે ૧૨૦૦થી વધુ વિસ્તારમાં ચંડોળા તળાવ નજીક ફેલાયેલા ચોખાના ખેતરોને પાણી પૂરુ પાડવા માટે બનાવવામાં આવી હતી.

## પ્રદૂષણ અને દબાણ 
તળાવની આજુ-બાજુ મોટા પ્રમાણમાં દબાણ થયું છે. તળાવને પાણી પૂરું પાડતી ખારીકટ નહેર કચરાથી પ્રદૂષિત થઇને ભરાઇ ગઇ છે.

અમદાવાદ મ્યુનિસિપલ કોર્પોરેશન દ્વારા ચંડોળા તળાવનો વિકાસ કરવાનો પ્રસ્તાવ રજૂ કરવામાં આવ્યો છે. આ કામ માટે તળાવ અને આજુ-બાજુમાંથી કચરો સાફ કરવા માટેના ટેન્ડર મંગાવવામાં આવ્યા છે.

૨૯ એપ્રિલ ૨૦૨૫ના રોજ અમદાવાદ મ્યુનિસિપલ કોર્પોરેશન દ્વારા તળાવની આજુ-બાજુ વસતા ગેરકાયદેસર બાંગ્લાદેશીઓને હટાવવા માટે મોટાપાયે અભિયાન શરુ કરાયું હતું.

## આ પણ જુઓ 
* કાંકરિયા તળાવ
* વસ્ત્રાપુર તળાવ

## સંદર્ભ 
## બાહ્ય કડીઓ 
* ચંડોળા તળાવ ahmedabad.org.uk પર
* ચંડોળા તળાવ ahmedabad.clickindia.com પર
* ચંડોળા તળાવ touristplaces.org પર

શ્રેણી:અમદાવાદ
દુર્ગારામ મહેતાજી

**દુર્ગારામ મંછારામ મહેતાજી** (૨૫ ડિસેમ્બર ૧૮૦૯ – ૧૮૭૬) એક ગુજરાતી સમાજ-સુધારક હતા. તેઓ ગુજરાતમાં સમાજસુધારાના આદ્ય પ્રવર્તક ગણાય છે. તેઓએ પોતાના સાથીઓ સાથે મળીને સુરતમાં માનવ ધર્મસભાની સ્થાપના કરી હતી. મહીપતરામ રૂપરામ નીલકંઠે તેમનું જીવનચરિત્ર *મહેતાજી દુર્ગારામ મંછારામ ચરિત્ર* (૧૮૭૯) શિર્ષક હેઠળ લખેલ છે.

## જીવન
દુર્ગારામનો જન્મ સુરત ખાતે ૨૫ ડિસેમ્બર ૧૮૦૯ના રોજ વડનગરા નાગર જ્ઞાતિના બ્રાહ્મણ કુટુંબમાં થયો હતો. તેમણે પ્રાથમિક શિક્ષણ સુરત ખાતે લીધુ હતું અને ત્યારબાદ મુંબઈમાં નેટિવ એજ્યુકેશન સોસાયટીમાં તાલીમ લઈને ત્યાંથી પાછા ફરી ૧૮૨૬માં સુરતમાં તેઓ શિક્ષક બન્યા હતા. 

મહીપતરામ રૂપરામ નીલકંઠ પરદેશ જઈને આવ્યા ત્યારે, દુર્ગારામે તેમની સાથે બેસીને ભોજન કર્યું હતું. તેથી તેમને નાત બહાર મૂકવામાં આવ્યા હતા.
#સૃષ્ટિનો સર્જનહાર પરમેશ્વર એક જ છે;
#બધા મનુષ્યોની જાતી એક છે;
#બધા મનુષ્યોનો એક જ ધર્મ છે. પરન્તુ પોતપોતાના અલગ ધર્મ માનવા તે એમનો અભિગમ છે.
#માણસને ગુણોથી ઓળખી શકાય, તેના કુળ પરથી નહિ;
#વિવેકને અનુસરીને દરેક માણસે પોતાનાં કર્મો કરવાં;
#ઈશ્વરની કૃપા મેળવવા માટે ભક્તિ કરવી
#સત્યનો જ બોધ આપવો.

ઈ.સ. ૧૮૪૬માં દાદોબા પાંડુરંગની બદલી મુંબઈ ખાતે થતા અને ત્યારબાદ ૧૮૫૦માં દુર્ગારામની બદલી રાજકોટ ખાતે થતા માનવ ધર્મસભાની પ્રવૃત્તિ વધારે ચાલી શકી નહિ. ૧૮૬૦માં નિવૃત્ત થઈને દુર્ગારામ સુરત પાછા ફર્યા. તેઓ દર અઠવાડીયે *ગુજરાતમિત્ર* અખબારમાં વિવિધ વિષય પર લેખો લખતા હતા. તેમણે વિધુર થયા બાદ કોઈ વિધવા સાથે નહિ, પરંતુ એક કુમારિકા સાથે લગ્ન કર્યાં હતા. તે પછી તેમણે વિધવાવિવાહનો પ્રચાર બંધ કર્યો હતો. આ કાર્યની તેમના સમર્થક, પ્રશંસક અને ચરિત્રલેખક મહિપતરામે પણ ટીકા કરેલ છે.

## સંદર્ભો
## પૂરક વાચન
* 
* 

શ્રેણી:ગુજરાતી વ્યક્તિત્વ
લાલભાઈ કોન્ટ્રાક્ટર સ્ટેડિયમ

**લાલભાઈ કોન્ટ્રાક્ટર સ્ટેડિયમ** ભારત દેશના ગુજરાત રાજ્યમાં સુરત શહેર ખાતે આવેલ એક ક્રિકેટ સ્ટેડિયમ છે. આ સ્ટેડિયમની માલિકી *સુરત જીલ્લા ક્રિકેટ એસોસિયેશન* પાસે છે.

આ સ્ટેડિયમ માત્ર ૮૬,૭૩૦ ચોરસ યાર્ડ જેટલી જમીનના દાનને લીધે શક્ય બન્યું હતું. કનૈયાભાઈ અને હેમંતભાઈ નામના બે ભાઈઓ તથા તેમના બેન જ્યોતિબેન દ્વારા ૧૯૮૬-૮૭ના વર્ષમાં તેમના પિતા સ્વ. *લાલભાઇ રામજીભાઈ કોન્ટ્રાક્ટર*ની યાદગીરીમાં આ જમીનનું દાન આપ્યું હતું, જેઓ ક્રિકેટની રમતના પ્રેમી હતા અને *બોમ્બે ક્રિકેટ એસોસિયેશન*ના સ્થાપક સભ્ય પણ હતા.

વર્ષ ૨૦૦૯માં, એસડીસીએ દ્વારા લાલભાઈ કોન્ટ્રાક્ટર સ્ટેડિયમને નવીનીકરણ કરી ફરી શરૂ કરવામાં આવ્યું. એસડીસીએ દ્વારા સ્ટેડિયમના નવીનીકરણ માટે રૂ. ૧૨ કરોડની જોગવાઈ કરવામાં આવી હતી. આ સ્ટેડિયમ ખાતે રમાયેલ મહત્ત્વની ક્રિકેટમેચોમાં રણજી ટ્રોફી, ઇરાની ટ્રોફી અને દુલીપ ટ્રોફી મેચોનો સમાવેશ થાય છે. આ સ્ટેડિયમ ૨૦૦૦ની ક્ષમતા ધરાવતા ફ્રેક મેદાનની નજીક છે, જે *એસોસિયેશન ફૂટબોલ ક્લબ* ફ્રેક એફસીનું પોતાનું મેદાન છે.

## ભવિષ્યની યોજનાઓ 
એસડીસીએ દ્વારા આ સ્ટેડિયમની બેઠક ક્ષમતા ૭૦૦૦ પ્રેક્ષકોથી વધારીને ૩૦૦૦૦ પ્રેક્ષકો સુધીની કરવા માટે સક્રિયપણે યોજના ઘડવામાં આવી રહી છે અને આથી રાષ્ટ્રીય અને આંતરરાષ્ટ્રીય સ્તરે ક્રિકેટ મેચો અને ટુર્નામેન્ટ્સનું આયોજન કરવા માટે એક યોગ્ય સ્થાન બન્યું છે. રહેઠાણના આવાસ, સ્પેશિયાલિટી રેસ્ટૉરન્ટ્સ, ભોજનસમારંભ ખંડ (બેન્ક્વેટ હોલ), સભા ખંડ (કોન્ફરન્સ હોલ), મિની થિયેટર અને સભ્યો માટે લૉકર સુવિધાઓ સાથેનું આધુનિક ક્લબ હાઉસ પણ એસોસિયેશનના એજન્ડા પર છે. એસડીસીએ શહેર, જિલ્લા અને રાજ્યના યુવાનોમાં ક્રિકેટની પ્રતિભા વિકસાવવા માટેના ઉદ્દેશ્ય સાથે સ્પોર્ટસ્ છાત્રાલય બનાવવાની પણ યોજના બનાવી રહી છે. એસડીસીએ નવી નવી સુવિધાઓ સાથે ઇન્ડોર સ્પોર્ટ્સ કૉમ્પ્લેક્સની રચના કરવાની પણ યોજના બનાવી રહી છે: જેમાં બે બેડમિંટન કોર્ટ, ટેબલ ટેનિસ રૂમ (૮ ટેબલ), સ્ક્વોશ કોર્ટ, બિલિયર્ડ રૂમ, લાઇબ્રેરી રૂમ, કૅરમ અને ચેસ રૂમ, ટીવી લાઉન્જ, ડિપાર્ટમેન્ટલ સ્ટોરનો સમાવેશ કરવામાં આવનાર છે.

## સંદર્ભો 
## બાહ્ય કડીઓ 
* ક્રિક‌ઇન્ફો વેબસાઇટ - મેદાનોનું પાનું
* ક્રિકેટઆર્ચિવ વેબસાઇટ - મેદાનોનું પાનું
* ઇન્ડિયન એક્સપ્રેસ

શ્રેણી:સુરત શહેર
શ્રેણી:ક્રિકેટ
રાષ્ટ્રીય જનતા પાર્ટી

**રાષ્ટ્રીય જનતા પાર્ટી** ગુજરાત, ભારતનો એક રાજનૈતિક પક્ષ હતો. તે ભારતીય જનતા પક્ષથી છુટું પડેલ એક વિભાજક જૂથ હતું. આ પક્ષ શંકરસિંહ વાઘેલા અને દિલીપ પરીખની આગેવાની હેઠળ સ્થપાયો હતો. તે પક્ષ અને તેના નેતાઓ પાછળથી ભારતીય રાષ્ટ્રીય કોંગ્રેસમાં વિલિન થયા હતા. 

૧૯૯૫ માં, ભાજપે ૧૮૨ સભ્યોની વિધાનસભામાંથી ૧૨૧ વિધાનસભ્યોની બહુમતી પ્રાપ્ત કરી હતી, તેમણે શંકરસિંહ વાઘેલાને તેમના નેતા તરીકે પસંદ કર્યા હતાં. કહેવાય છે કે નરેન્દ્ર મોદીએ વાઘેલા કરતાં કેશુભાઈ પટેલની પસંદગી પર ભાર મુક્યો હતો અને આવનારી ઘટનાઓ માટે જવાબદાર હતા. જો કે, ભાજપના નેતૃત્વએ કેશુભાઈ પટેલને મુખ્યમંત્રી તરીકે સ્થાપિત કર્યા હતા ત્યાર બાદ વાઘેલાનું સમર્થન ધીરે ધીરે ઓછું થતું ગયું.

સપ્ટેમ્બર ૧૯૯૫ માં, વાઘેલાએ ૪૭ ધારાસભ્યોના ટેકા સાથે ભાજપના નેતાગીરી સામે બળવો કર્યો હતો. મે ૧૯૯૬ની લોક સભાની ચૂંટણીમાં વાઘેલાએ ગોધરા બેઠક ગુમાવી, અને ટૂંક સમયમાં જ સુરેશભાઈ મહેતાની સરકારને પાડી અને તેમના ટેકેદારો સાથે તેમણે ભારતીય જનતા પાર્ટીને છોડી દીધી. તેમણે રાષ્ટ્રીય જનતા પાર્ટી નામની પોતાની પાર્ટી શરૂ કરી અને ઓક્ટોબર ૧૯૯૬માં ભારતીય રાષ્ટ્રીય કોંગ્રેસના ટેકા સાથે મુખ્ય પ્રધાન બન્યા.

તેમણે ૧૯૯૭ ની શરૂઆતમાં રાધનપુર બેઠક પરથી ગુજરાત વિધાનસભાની પેટા-ચૂંટણી જીતી હતી. પરંતુ છેવટે તેમણે ઓક્ટોબર ૧૯૯૭માં ગુજરાતમાં ચાલુ રાજકીય અસ્થિરતા દરમિયાન મુખ્યમંત્રી તરીકે રાજીનામું આપ્યું હતું અને તેમના સાથી બળવાખોર ભૂતપૂર્વ ભાજપના ધારાસભ્ય દિલીપ પરીખ વાઘેલાના અનિચ્છા આશીર્વાદ સાથે મુખ્યમંત્રી બન્યા હતા. પરીખની સરકાર પણ લાંબા સમય સુધી ચાલતી નહીં અને ૧૯૯૮માં ગુજરાત વિધાનસભા માટે નવી ચૂંટણીઓની ઘોષણા થઈ. વાઘેલા આ ચૂંટણી લડ્યા નહીં. તેમણે તેમના નવા પક્ષને ભારતીય રાષ્ટ્રીય કોંગ્રેસમાં વિલિન કરી દીધો.

## સંદર્ભ 
શ્રેણી:ગુજરાતનું રાજકારણ
જે. પી. આર્ટ્સ એન્ડ સાયન્સ કોલેજ

**જે. પી. આર્ટ્સ એન્ડ સાયન્સ કોલેજ** (આખું નામ:**શ્રી જયેન્દ્રપુરી આર્ટસ એન્ડ સાયન્સ કોલેજ**) એ ગુજરાત રાજ્યના ભરુચ જિલ્લાના મુખ્ય મથક ભરૂચ ખાતે આવેલ એક શૈક્ષેણિક સંસ્થા છે. *સદ્‌વિદ્યા મંડળ, ભરૂચ* દ્વારા સંચાલિત આ મહાવિદ્યાલયની સ્થાપના ઈ. સ. ૧૯૫૫ના વર્ષમાં કરવામાં આવી હતી. શરુઆતના સમયમાં વિનયન શાખા (આર્ટસ ફેકલ્ટી)ની શરૂઆત કરવામાં આવી હતી અને ત્યારબાદ ઈ. સ. ૧૯૫૮ના વર્ષમાં વિજ્ઞાન શાખા (સાયન્સ ફેકલ્ટી)ની શરુઆત કરવામાં આવી હતી. વર્તમાન સમયમાં આ મહાવિદ્યાલય ખાતે વિનયન તેમ જ વિજ્ઞાન વિષયોમાં સ્નાતક, અનુસ્નાતક, પીએચડી કક્ષાના અભ્યાસક્રમો ચાલે છે. 

વીર નર્મદ દક્ષિણ ગુજરાત યુનિવર્સિટી સાથે સંકળાયેલ આ શૈક્ષેણિક સંસ્થા યુજીસીની કલમ ૨-એફ અને ૧૨-બી હેઠળ માન્ય ગ્રાન્ટ ઇન છે. આર્ટસ એન્ડ સાયન્સના વિદ્યાર્થીઓને કોમ્પ્યુટરાઇઝ્ડ મેરિટ સૂચિના આધારે પ્રવેશ આપવામાં આવે છે. આ સંપૂર્ણ પ્રવેશનું વ્યવસ્થાપન સમિતિ દ્વારા પારદર્શક રીતે કરવામાં આવે છે. અહીં ભવિષ્યની વાસ્તવિકતાઓને લક્ષમાં રાખી ગુણવત્તાયુક્ત શિક્ષણ વિદ્યાર્થીઓને પ્રાપ્ય કરાવવામાં આવે છે.

## સંદર્ભ 
## બાહ્ય કડીઓ 
* અધિકૃત જાળસ્થળ

શ્રેણી:શૈક્ષણિક સંસ્થાઓ
શ્રેણી:ભરૂચ જિલ્લો
રશ્મિ બંસલ

**રશ્મિ બંસલ** એક ભારતીય લેખિકા અને ઉદ્યોગપતિ છે. ૨૦૧૯ સુધીમાં, તેઓએ ઔદ્યોગિક સાહસને લગતા નવ પુસ્તકો લખ્યા છે.  તેમનુ પહેલુ પુસ્તક, *સ્ટે હંગ્રી સ્ટે ફુલિશ* માં ૨૫ એમબીએ સાહસિકોની પ્રગતિનો અભ્યાસ પ્રગટ કર્યો હતો અને તેની ૫,૦૦,૦૦૦ નકલો વેચાઈ હતી, જે ભારતમાં પ્રકાશિત પુસ્તકોનો રેકોર્ડ છે. તેમના પુસ્તકો *વેસ્ટલેન્ડ* (પ્રકાશક) દ્વારા પ્રકાશિત કરવામાં આવ્યા છે.

## પ્રકાશનો 
* Bansal, Rashmi. *Stay Hungry Stay Foolish*. Westland. 2008. .
* Bansal, Rashmi. *Connect the Dots*. Westland. 2010. .
* Bansal, Rashmi, *I Have a Dream*. Westland. 2011. .
* Bansal, Rashmi. *Poor Little Rich Slum*. Westland. 2012. .
* Bansal, Rashmi. *Follow Every Rainbow*. Westland. 2013. .
* Bansal, Rashmi. *Take me Home*. Westland. 2014. .
* Bansal, Rashmi. *Arise Awake*. Westland. 2015. .
* Bansal, Rashmi. ''God's Own Kitchen''. Westland. 2017.

## સંદર્ભ 
શ્રેણી:જીવિત લોકો
હેમ્લેટ

thumb|અમેરિકન અભિનેતા એડવિન બૂથ, હેમ્લેટના પાત્રમાં, ૧૮૭૦
**હેમ્લેટ, પ્રિન્સ ઓફ ડેન્માર્ક** એ અંગ્રેજી કવિ-નાટયકાર વિલિયમ શેક્સપીયર (૧૫૬૪-૧૬૧૬) દ્વારા રચિત કરુણાંતિકા નાટક છે. જેની રચના ૧૬૦૧ થી ૧૬૦૮ વચ્ચેના પરિપક્વ સર્જનકાળમાં થઈ હતી. 

હેમ્લેટ શેક્સપીયરનુ સૌથી લાંબુ નાટક છે, અને તેને વિશ્વ સાહિત્યના સૌથી શક્તિશાળી અને પ્રભાવશાળી કાર્યોમાં ગણવામાં આવે છે. તે શેક્સપીયરના જીવનકાળ દરમિયાનની સૌથી વધુ લોકપ્રિય રચનાઓમાંની એક હતી. અને હજુ પણ 1879 થી સ્ટૉટફોર્ડ -ઑન-એવનમાં તેના રોયલ શેક્સપીયર કંપની અને તેની પુરોગામીની કામગીરીની સૂચિમાં ટોચનું સ્થાન મેળવ્યું છે. તેણે ઘણા અન્ય લેખકોને પ્રેરણા આપી છે - જોહ્ન વુલ્ફગાંગ વોન ગોથે અને ચાર્લ્સ ડિકન્સથી જેમ્સ જોયસ અને આઇરિસ મર્ડોક વગેરે.

## કથાવસ્તુ
### અંક-૧
હેમ્લેટ નાટકનો નાયક ડેન્માર્કનો રાજકુમાર હેમ્લેટ છે. જે કિંગ હેમ્લેટનો પુત્ર છે. રાજકુમાર હેમ્લેટ ને ઘટનાની સંપૂર્ણ વિગત ભૂત બનીને આપે છે. તે ભૂત પાસેથી જાણે છે કે તેના પિતાનું મૃત્યુ તેના કાકા ક્લોડિયસે કાનમાં ઝેર નાખી કર્યું હતું,અને સર્પદંશની વાત ખોટી હતી. રાજકુમાર હેમ્લેટની માતા ગર્ટુડે પિતાના મૃત્યુ પછી તરત જ ક્લોડિયસ સાથે લગ્ન કરી લીધા, આના કારણે હેમ્લેટ અત્યંત વિચલિત થયો હતો. ત્યારે ભૂત દ્વારા મળતા તથ્યોથી તે વધારે આઘાત પામ્યો. પ્રેતાત્માની ‘ખૂનનું વેર લેજે’ વાક્યથી હેમ્લેટ અસ્વસ્થ અને વ્યાકુળ થઈ જાય છે. અને તેની પ્રેમિકા ઓફિલિયા પાસે દોડી જાય છે. કવિ વિવેચક ટી. એસ. ઍલિયટે રચનારીતિ અને શિલ્પવિધાનની સંદર્ભે હેમ્લેટને શેક્સપીયરનું એક નિષ્ફળ નાટક ગણાવ્યું છે.

## સંદર્ભો
શ્રેણી:Pages containing links to subscription-only content
ટૂકન

**ટૂકન** દક્ષિણ અમેરિકાના ઉષ્ણકટિબંધ વિસ્તારમાં વસવાટ કરતું પક્ષી છે.ટૂકનપક્ષી  તેની ચાંચના લીધે વિશ્વમાં જાણીતું છે.

## નામો અને વર્ગીકરણ
તેનું નામ ટુપી ભાષાના શબ્દ ટુકાના પરથી રાખવામા આવ્યું છે. તેની પાંચ જાતિઓ અને ૪૦ પ્રજાતિઓ આવેલી છે.  તેના કુળમાં ટૂકન, એરેકેરિસ અને ટૂકનેટ્સ વગેરે પક્ષીઓનો સમાવેશ થાય છે. 

## રહેઠાણ
તે ખાસ કરીને દક્ષિણ અને મધ્ય અમેરિકના જંગલોમાં જોવા મળે છે. 

## શારીરિક બાંધો
ટૂકનનું કદ ૨૯ સેન્ટિમીટર થી ૬૩ સેન્ટિમીટરનું હોય છે.તેનું વજન આશરે ૧૩૦ ગ્રામથી ૬૮૦ ગ્રામ હોય છે. તેની પૂંછડી ગોળાકાર હોય છે. જે શરીરના કદ કરતાં અડધા કદની હોય છે. ટુકનની ડોક ટૂંકી અને જાડી હોય છે. જ્યારે પાંખો નાની હોય છે. તેના પગ મજબૂત અને નાના હોય છે. તેના પંજામાં ચાર અંગૂઠા હોય છે જેની મદદથી તે વૃક્ષ પર પોતાની મજબૂત પકડ રાખી શકતા હોય છે.

## વિશેષતા
નાના ટૂકન પીળા રંગના હોય છે. ટુકનમાં નર અને માદાની ઓળખ તેની ચાંચના આધારે થઈ શકે છે. માદા ટુકનની ચાંચ કદમાં નાની,ઊંડી અને ક્યારેક સીધી જોવા મળે છે. જ્યારે નર ટુકનમાં ચાંચનું કદ મોટું હોય છે. ટુકનને પરસેવો થતો નથી. જગ્યુઆરઅને બીજી મોટી બિલાડીઓ ટુકનનો શિકાર કરતા હોય છે. ટૂકન પક્ષી પાંચ કે છ ના ટોળામાં જોવા મળે છે. તેઓ વૃક્ષમાં બખોલ કરી રહે છે. ટૂકન સર્વભક્ષી હોય છે. માદા ટૂકન ૨થી ૪ સફેદ ઇંડાને જન્મ આપે છે. ટુકનનો જીવનકાળ ૨૦ વર્ષ સુધીનો હોય છે.

શ્રેણી:પક્ષી
આલ્બાટ્રૉસ

**આલ્બાટ્રૉસ** એક દરિયાઈ પક્ષીની મોટી પ્રજાતિ છે. તે દક્ષિણ પેસિફિક અને એન્ટાર્કટિકાના ઠંડા વિસ્તારમાં જોવા મળે છે. આલ્બાટ્રૉસની ચાંચની ટોચ પર આવેલા નાસિકાછિદ્રો તેને આગવી પ્રતિભા બક્ષે છે. 

## નામો અને વર્ગીકરણ
દક્ષિણ સમુદ્રમાં આલ્બાટ્રૉસની ૨૧ પ્રજાતિઓ જોવા મળે છે. પણ બદલાતા સમય સાથે તેમાંની ૧૯ પ્રજાતિઓ લુપ્ત થતી જોવા મળે છે. આલ્બાટ્રૉસએ પેટ્રેલ્સ નામના દરિયાઈ પક્ષીની નજીકનો સબંધ ધરાવે છે. 

## ખોરાક
આલ્બાટ્રૉસ માંસાહારી પક્ષી છે. તેનો ખોરાક માછલી અને અન્ય જળચર પ્રાણીઓ સ્ક્વીડ, ક્રીલ, કરચલા અને અન્ય સકવચ પ્રાણીઓ  છે.  

## રહેઠાણ
પ્રજનનઋતુમાં તે સૂકા વિસ્તારમાં વસવાટ કરવાનું પસંદ કરે છે. અને ખડકાળ વિસ્તારમાં તેમનું રહેઠાણ બનાવે છે. જેમાં હજારો આલ્બાટ્રૉસ ભેગા થાય છે. નર પોતાના અવાજ થી માદને આકર્ષિત કરે છે. માદા આલ્બાટ્રૉસ ૫૦૦ ગ્રામ વજનનું ઈંડું મૂકે છે. નર અને માદા ૬૦ દિવસ સુધી વારાફરતી તેનું સેવન કરે છે. આલ્બાટ્રૉસ સૌથી લાંબુ જીવન ધરાવે છે. તેમનો સામન્ય જીવનકાળ ૪૦થી ૫૦ વર્ષનો હોય છે.   

## વિશેષતા
આલ્બાટ્રૉસ પોતાની પાંખોની લંબાઈ માટે વિશ્વભરમાં પ્રસિદ્ધ છે.  

આલ્બાટ્રૉસ તેમની ઉડ્ડયન શક્તિ માટે જાણીતા છે. ભૂખરા માથાવાળું આલ્બાટ્રૉસ એક માહિનામાં પૃથ્વીનું પરિભ્રમણ કરી શકે છે.    

આ પક્ષી અઢારમી સદીના અંગેજી કવિ સેમ્યુઅલ ટેલર કોલોરિજની કવિતા * ‘ધ રાઇમ ઓફ ધ એન્શિયન્ટમરીનર’* થી પ્રખ્યાત બન્યું હતું.  

શ્રેણી:પક્ષી
પેલોડ(કમ્પ્યુટિંગ)

કમ્પ્યુટિંગ અને ટેલિકમ્યુનિકેશનમાં, પેલોડ ટ્રાન્સમિટ કરેલા ડેટાનો એક ભાગ છે જે વાસ્તવિક હેતુપૂર્વકનો સંદેશ છે. હેડર અને મેટાડેટા ફક્ત પેલોડ ડિલિવરીને સક્ષમ કરવા માટે મોકલવામાં આવે છે.
કમ્પ્યુટર વાયરસ અથવા કૃમિના સંદર્ભમાં, પેલોડ એ મૉલવેરનો ભાગ છે જે દૂષિત ક્રિયા કરે છે.
આ શબ્દ પરિવહનમાંથી ઉધાર લેવામાં આવે છે, જ્યાં પેલોડ પરિવહન માટે ચૂકવેલા ભારના ભાગને સંદર્ભિત કરે છે.

## સુરક્ષા 
કમ્પ્યુટર સુરક્ષામાં, પેલોડ ખાનગી વપરાશકર્તા ટેક્સ્ટનો ભાગ છે જેમાં મૉલવેર અથવા વૉર્સ જેવી મૉલવેર હોઈ શકે છે જે દૂષિત ક્રિયા કરે છે; ડેટા કાઢી નાખવું, સ્પામ મોકલવું અથવા ડેટા એન્ક્રિપ્ટ કરવી. પેલોડ ઉપરાંત, આવા મૉલવેરમાં સામાન્ય રીતે ઓવરહેડ કોડ હોય છે જેનો હેતુ ફક્ત પોતાને ફેલાવવા, અથવા શોધને અવગણવા માટે છે.

## પ્રોગ્રામિંગ 
કમ્પ્યુટર પ્રોગ્રામિંગમાં, શબ્દનો સૌથી સામાન્ય ઉપયોગ સંદેશ પ્રોટોકોલના સંદર્ભમાં છે, વાસ્તવિક ડેટામાંથી પ્રોટોકોલ ઓવરહેડને અલગ પાડવા. ઉદાહરણ તરીકે, એક JSON વેબ સેવા પ્રતિસાદ હોઈ શકે છે:

```json
{
    "data": {
        "message": "Hello, world!"
    }
}
```

શબ્દમાળા Hello World..! પેલોડ છે, જ્યારે બાકીનું પ્રોટોકોલ ઓવરહેડ છે.

## નેટવર્કિંગ 
કમ્પ્યુટર નેટવર્કિંગમાં, પ્રસારિત થવાનો ડેટા પેલોડ છે, પરંતુ ફ્રેમિંગ બિટ્સ અને ફ્રેમ ચેક અનુક્રમણિકાથી બનેલી કેટલીક ફ્રેમમાં લગભગ હંમેશાં ઇનકેપ્સ્યુલેટેડ હોય છે. ઇથરનેટ ફ્રેમ, પોઇન્ટ-ટુ-પોઇન્ટ પ્રોટોકોલ (પીપીપી) ફ્રેમ્સ, ફાઇબર ચેનલ ફ્રેમ્સ અને વી .4 મોડેમ ફ્રેમ્સ જાણીતા ઉદાહરણો છે.
એપ્લિકેશન સ્તર

ઍપ્લિકેશન લેયર સંચાર નેટવર્કમાં વહેંચાયેલા સંચાર પ્રોટોકોલ્સ અને હોસ્ટ્સ દ્વારા ઉપયોગમાં લેવાતી ઇન્ટરફેસ પદ્ધતિઓનો ઉલ્લેખ કરે છે. એપ્લિકેશન લેયરનો ઉપયોગ કમ્પ્યુટર નેટવર્કિંગના માનક મોડેલ્સમાં થાય છે: ઇન્ટરનેટ પ્રોટોકોલ સ્યુટ (TCP / IP) અને OSI મોડેલ. તેમ છતાં બંને મોડેલો તેમની સંબંધિત ઉચ્ચ સ્તર સ્તર માટે સમાન શબ્દનો ઉપયોગ કરે છે, વિગતવાર વ્યાખ્યાઓ અને હેતુઓ અલગ છે.

TCP / IP માં, એપ્લિકેશન સ્તરમાં ઇન્ટરનેટ પ્રોટોકોલ (IP) કમ્પ્યુટર નેટવર્ક પર પ્રક્રિયા-થી-પ્રક્રિયા સંચારમાં ઉપયોગમાં લેવાતા સંચાર પ્રોટોકોલ્સ અને ઇન્ટરફેસ પદ્ધતિઓ શામેલ હોય છે. એપ્લિકેશન સ્તર ફક્ત સંચારનું પ્રમાણભૂત કરે છે અને હોસ્ટ-ટુ-હોસ્ટ માહિતી સ્થાનાંતરણ ચેનલોને સ્થાપિત કરવા અને ક્લાયંટ-સર્વર અથવા પીઅર-ટુ-પીઅર નેટવર્કિંગ મોડેલમાં માહિતી વિનિમયનો પ્રબન્ધ કરવા માટે અંતર્ગત પરિવહન સ્તર પ્રોટોકોલ્સ પર આધાર રાખે છે. જોકે, TCP / IP એપ્લિકેશન લેયર ચોક્કસ નિયમો અથવા ડેટા ફોર્મેટનું વર્ણન કરતું નથી કે જ્યારે સંચાર કરતી વખતે એપ્લિકેશન્સને ધ્યાનમાં લેવું જોઈએ, મૂળ સ્પષ્ટીકરણ (RFC1123 માં) એ એપ્લિકેશન ડિઝાઇન માટે મજબુતતા સિદ્ધાંત પર આધાર રાખે છે અને ભલામણ કરે છે.

OSI મોડેલમાં, એપ્લિકેશન લેયરની વ્યાખ્યા અવકાશમાં સંક્ષિપ્ત છે. OSI મોડેલ વપરાશકર્તાને પ્રાપ્ત માહિતીને પ્રદર્શિત કરવા માટે જવાબદાર વપરાશકર્તા ઇન્ટરફેસ તરીકે એપ્લિકેશન લેયરને વ્યાખ્યાયિત કરે છે. તેનાથી વિપરીત, ઇન્ટરનેટ પ્રોટોકોલ સ્યુટ આ પ્રકારની વિગતો સાથે પોતાને સંબંધિત નથી. OSI એપ્લીકેશન લેયરની નીચે વધારાની કાર્યક્ષમતાને પણ સ્પષ્ટ રીતે જુદી પાડે છે, પરંતુ પરિવહન સ્તર ઉપર બે વધારાના સ્તરે: સત્ર સ્તર અને પ્રસ્તુતિ સ્તર. OSI આ સ્તરો પર કાર્યક્ષમતાની સખત મોડ્યુલર જુદી જુદી રજૂઆત કરે છે અને દરેક સ્તર માટે પ્રોટોકોલ અમલીકરણ પ્રદાન કરે છે.

## એપ્લિકેશન સ્તર પ્રોટોકોલ 
(OSI મોડેલ હેઠળ સત્ર લેયર) ઇન્ટરનેટ પ્રોટોકોલ સ્યુટમાં એપ્લિકેશન લેયર માટે IETF વ્યાખ્યા દસ્તાવેજ RFC1123 મા છે. તે પ્રોટોકોલનો પ્રારંભિક સમૂહ પ્રદાન કરે છે જે પ્રારંભિક ઇન્ટરનેટની કાર્યક્ષમતાના મુખ્ય પાસાઓને આવરી લે છે.

*યજમાનો માટે દૂરસ્થ પ્રવેશ: ટેલનેટ
*ફાઇલ સ્થાનાંતરણ: ફાઇલ ટ્રાન્સફર પ્રોટોકોલ (FTP), ટ્રીવીયલ ફાઇલ ટ્રાંસ્ફર પ્રોટોકોલ (TFTP)
*ઇલેક્ટ્રોનિક મેલ પરિવહન: સિમ્પલ મેઈલ ટ્રાન્સફર પ્રોટોકોલ (SMTP)
*નેટવર્કિંગ આધાર: ડોમેન નામ સિસ્ટમ (DNS)

## એપ્લિકેશન સ્તર પ્રોટોકોલ માટે ડિઝાઇન પેટર્ન 
સંચાર પ્રોટોકોલની રચના અને અમલીકરણમાં સામાન્ય રીતે ફરીથી આવતી સમસ્યાઓ છે જે ઘણી જુદી જુદી પેટર્ન ભાષાઓમાંથી પેટર્ન દ્વારા સંબોધવામાં આવી શકે છે: એપ્લિકેશન-લેવલ કોમ્યુનિકેશન પ્રોટોકોલ્સ (CommDP) માટે પેટર્ન લેંગ્વેજ, સર્વિસ ડિઝાઇન પેટર્નસ, એન્ટરપ્રાઇઝ એપ્લિકેશન આર્કિટેક્ચરની પેટર્ન, અને પેટર્ન-ઑરિએન્ટેડ સૉફ્ટવેર આર્કિટેક્ચર: વિતરિત કમ્પ્યુટિંગ માટે પેટર્ન ભાષા.

આ પેટર્ન ભાષાઓમાં પ્રથમ પ્રોટોકોલની રચના પર ધ્યાન કેન્દ્રિત કરે છે અને તેના અમલીકરણોને ધ્યાનમાં લેતા નથી. અન્ય લોકો ક્યાં તો બંને ક્ષેત્રો અથવા ફક્ત પછીના મુદ્દાઓને સંબોધિત કરે છે.
વિશનજી ચતુર્ભુજ ઠક્કુર

**વિશનજી ચતુર્ભુજ ઠક્કુર** ૧૯મી સદીના પૂર્વાર્ધના ગુજરાતી નવલક્થાકાર અને જીવનચરિત્રકાર હતા. તેઓ ગુજરાતી લેખક નારાયણ વિશનજી ઠક્કુરના પિતા હતા.

## જીવન
તેઓ અને તેમના વડવાઓ વેપારી તથા અફીણના સરકારી ઈજારદાર હતા.

## કૃતિઓ
તેમણે *કચ્છનો કાર્તિકેય અથવા જાડેજા વીર ખેંગાર* (૧૯૨૨) નામે નવલકથા અને *શ્રી અમૃતલાલ ચરિત્ર* (૧૯૨૨) નામે એક જીવન ચરિત્ર લખ્યું છે.

## સંદર્ભો
શ્રેણી:ગુજરાતી સાહિત્યકાર
ભાખરવડી

**ભાખરવડી** પરંપરાગત મરાઠી વાનગી છે, જે સ્વાદમાં મીઠી અને મસાલેદાર છે. ભાખરવડી મહારાષ્ટ્ર, ગુજરાત અને રાજસ્થાનમાં લોકપ્રિય છે, અને પુણેના બજારોમાં વ્યાપકપણે પ્રાપ્ત છે. તે નારિયેળ, ખસખસના બીજ અને તલનાં બીજના મિશ્રણથી ભરેલા ગોળના લોટમાંથી બનાવવામાં આવે છે અને તૂટી ન જાય ત્યાં સુધી તે તળવામાં આવે છે. તે અઠવાડિયા માટે સંગ્રહી શકાય છે અને સાંજના નાસ્તા તરીકે પીરસવામાં આવે છે. મરાઠી ઉદ્યોગપતિ રઘુનાથરાવ ચિતલેની ચિતલે બંધુ ભાખરવડી અત્યંત લોકપ્રિય છે.

ચિત્ર:Bhakarwadi.JPG|ભાખરવડી
ચિત્ર:Bhakarwadi Up-Close.jpg|ભાખરવડી નજીકથી

## સંદર્ભ 
## બાહ્ય કડીઓ 
*      

શ્રેણી:વાનગી
સત્ર સ્તર

પ્રથમ ત્રણ સ્તરો (ભૌતિક, ડેટા લિંક અને નેટવર્ક) દ્વારા પ્રદાન કરવામાં આવતી સેવાઓ કેટલાક પ્રક્રિયાઓ માટે પૂરતી નથી. સત્ર સ્તર નેટવર્ક સંવાદ નિયંત્રક છે. સત્ર સ્તર ને 
તે સંચાર સિસ્ટમો વચ્ચેની ક્રિયાપ્રતિક્રિયાને સ્થાપિત કરે છે, જાળવે છે અને સુમેળ કરે છે. સત્ર સ્તર સંવાદ નિયંત્રણ અને સમન્વયન માટે જવાબદાર છે.

સત્ર સ્તરની વિશિષ્ટ જવાબદારીઓમાં નીચેના શામેલ છે:
* સંવાદ નિયંત્રણ: સત્ર સ્તર બે સિસ્ટમોને સંવાદમાં દાખલ થવા દે છે. તે અડધા-ડુપ્લેક્સ (એક સમયે એક રીત) અથવા પૂર્ણ-ડુપ્લેક્સ (એક સમયે બે રીત) મોડમાં બે પ્રક્રિયાઓ વચ્ચેના સંચારને મંજૂરી આપે છે. ઉદાહરણ તરીકે, જો કોઈ સિસ્ટમ 2000 પૃષ્ઠોની ફાઇલ મોકલી રહી છે, તો દરેક 100-પૃષ્ઠની એકમ પ્રાપ્ત થઈ છે અને સ્વતંત્ર રૂપે સ્વીકાર્ય છે તેની ખાતરી કરવા માટે દરેક 100 પૃષ્ઠો પછી ચેકપોઇન્સ શામેલ કરવાની સલાહ આપવામાં આવે છે. આ કિસ્સામાં, જો પાનું 523 ના ટ્રાન્સમિશન દરમિયાન ક્રેશ થાય છે, તો ફક્ત એક જ પૃષ્ઠો કે જે સિસ્ટમ પુનઃપ્રાપ્તિ પછી પુનરાવર્તિત થવાની જરૂર છે તે પૃષ્ઠો 501 થી 523 પૃષ્ઠો છે. 501 ની પહેલાંના પૃષ્ઠો પુનરાવર્તિત થવાની જરૂર નથી.
પ્રસ્તુતિ સ્તર

કમ્પ્યુટર નેટવર્કીંગના સાત સ્તરના OSI મોડેલમાં, પ્રસ્તુતિ સ્તર છઠ્ઠા ક્રમાન્ક પર છે અને તે નેટવર્ક માટે ડેટા અનુવાદક તરીકે કાર્ય કરે છે. તેને કેટલીક વખત સિંટેક્સ સ્તર કહેવામાં આવે છે.
## વર્ણન 
પ્રસ્તુતિ સ્તર વધુ પ્રસસ્કરણ અથવા પ્રદશન માટે એપ્લિકેશન સ્તર પર માહિતીના સ્વરૂપણ અને વિતરણ માટે જવાબદાર છે.પ્રસ્તુતિ સ્તર માહિતીના સિન્ટેક્સ અને અર્થનિર્ધારણ સાથે સંબંધિત છે બે સિસ્ટમો વચ્ચે વિનિમય. પ્રસ્તુતિ સ્તર અનુવાદ, સંકોચન અને એન્ક્રિપ્શન માટે જવાબદાર છે.
પ્રસ્તુતિ સ્તરની વિશિષ્ટ જવાબદારીઓમાં નીચે મુજબ છે:
* ભાષાંતર: બે સિસ્ટમોમાં પ્રક્રિયાઓ (ચાલી રહેલ પ્રોગ્રામ) સામાન્ય રીતે અક્ષર તાર, સંખ્યાઓ વગેરે જેવા સ્વરૂપમાં માહિતીનું વિનિમય કરે છે. પ્રસારિત થતાં પહેલાં આ માહિતીને બીટ સ્ટ્રીમ્સમાં બદલવી આવશ્યક છે. વિવિધ કમ્પ્યુટરો વિવિધ સંકેતીકરણ પદ્ધતિનો ઉપયોગ કરે છે, તેથી પ્રસ્તુતિ સ્તર આ જુદા સંકેતીકરણ પદ્ધતિઓ વચ્ચે આંતરક્રિયા માટે જવાબદાર છે. પ્રેષકની રજૂઆત સ્તર તેના પ્રેષક-આધારિત ફોર્મેટમાંથી માહિતીને સામાન્ય સ્વરૂપમાં બદલી દે છે. પ્રાપ્ત મશીન પર પ્રસ્તુતિ સ્તર તેના રીસીવર-આધારિત ફોર્મેટમાં સામાન્ય ફોર્મેટમાં ફેરફાર કરે છે.
* એન્ક્રિપ્શન: સિસ્ટમ સંવેદનશીલ માહિતી લઈને ગોપનીયતાને સુનિશ્ચિત કરવામાં સમર્થ હોવી આવશ્યક છે. એન્ક્રિપ્શનનો અર્થ છે કે પ્રેષક મૂળ માહિતીને અન્ય સ્વરૂપમાં રૂપાંતરિત કરે છે અને પરિણામે સંદેશા નેટવર્ક પર મોકલે છે. સંદેશાને તેના મૂળ સ્વરૂપમાં રૂપાંતરિત કરવા માટે ડિક્રિપ્શન મૂળ પ્રક્રિયાને રદ કરે છે.
* સંકોચન: ડેટા સંકોચન માહિતીમાં સમાયેલ બિટ્સની સંખ્યા ઘટાડે છે. ટેક્સ્ટ, ઑડિઓ અને વિડિઓ જેવા મલ્ટિમીડિયાના પ્રસારણમાં ડેટા સંકોચન ખાસ કરીને મહત્વપૂર્ણ બને છે.

## પેટા સ્તરો 
પ્રસ્તુતિ સ્તર બે પેટા સ્તરોથી બનેલું હોઈ શકે છે: સામાન્ય એપ્લિકેશન સેવા ઘટક (CASE) અને વિશિષ્ટ એપ્લિકેશન સેવા ઘટક (SASE).
### સામાન્ય એપ્લિકેશન સેવા ઘટક (CASE) 
સામાન્ય એપ્લિકેશન સર્વિસ ઘટક પેટા સ્તર એપ્લિકેશન સ્તર માટે સેવાઓ પ્રદાન કરે છે અને સત્ર સ્તરથી સેવાઓની વિનંતી કરે છે. તે સામાન્ય એપ્લિકેશન સેવાઓ માટે સમર્થન પ્રદાન કરે છે.

### વિશિષ્ટ એપ્લિકેશન સેવા ઘટક (SASE) 
વિશિષ્ટ એપ્લિકેશન સર્વિસ ઘટક પેટા સ્તર એપ્લિકેશન વિશિષ્ટ સેવાઓ (પ્રોટોકોલ્સ) પ્રદાન કરે છે.
નેટવર્ક સ્તર

બહુવિધ નેટવર્ક્સ પર **નેટવર્ક સ્તર** એ પેકેટના સ્રોતથી ગંતવ્ય સુધીના વિતરણ માટે જવાબદાર છે. જ્યારે ડેટા લિંક લેયર એ સમાન નેટવર્ક  પર બે સિસ્ટમ્સ વચ્ચેના પેકેટના વિતરણની દેખરેખ રાખે છે, ત્યારે નેટવર્ક સ્તર ખાતરી કરે છે કે દરેક પેકેટ તેના મૂળથી તેની અંતિમ ગંતવ્ય સુધી પહોચે. બહુવિધ નેટવર્ક્સ પર **નેટવર્ક સ્તર** એ પેકેટના સ્રોતથી ગંતવ્ય સુધીના વિતરણ માટે જવાબદાર છે. જ્યારે ડેટા લિંક લેયર એ સમાન નેટવર્ક  પર બે સિસ્ટમ્સ વચ્ચેના પેકેટના વિતરણની દેખરેખ રાખે છે, ત્યારે નેટવર્ક સ્તર ખાતરી કરે છે કે દરેક પેકેટ તેના મૂળથી તેની અંતિમ ગંતવ્ય સુધી પહોચે. જો બે સિસ્ટમો એ જ લિંક સાથે જોડાયેલ હોય, તો સામાન્ય રીતે નેટવર્ક સ્તરની જરૂર હોતી નથી. જો સ્રોત-થી-ગંતવ્ય વચ્ચે કનેક્ટિંગ ડિવાઇસ (દા.ત્ત. રાઉટર) સાથે વિવિધ નેટવર્ક્સ  સાથે જોડાયેલ હોય, તો સ્રોત-થી-ગંતવ્ય ડિલિવરી પૂર્ણ કરવાની જવાબદારી નેટવર્ક સ્તરની હોય છે.

**સ્રોત યજમાનથી ગંતવ્ય યજમાન સુધીના દરેક પેકેટો(ડેટાના ટુકડાને આ સ્તર પર પેકેટ કહેવાય) વિતરણ માટે નેટવર્ક સ્તર જવાબદાર છે.**

આ ઉપરાન્ત નેટવર્ક સ્તર નીચે મુજબના કાર્ય કરે છે :

*લોજિકલ એડ્રેસિંગ: ડેટા લિંક લેયર દ્વારા અમલમાં મૂકાયેલ ભૌતિક એડ્રેસિંગ (જે હમેશા અનન્ય હોય છે.) એ સ્થાનિક રીતે સરનામાં સમસ્યાને નિયંત્રિત કરે છે. જો પેકેટ નેટવર્ક સીમાને પસાર કરે છે (એક નેટવર્કથી બીજામા જાય), તો અમને સ્રોત અને ગંતવ્ય સિસ્ટમ્સને અલગ કરવામાં સહાય માટે અન્ય સરનામાં સિસ્ટમની જરૂર છે. નેટવર્ક લેયર ઉપલા સ્તરમાંથી આવતા પેકેટ પર એક હેડર ઉમેરે છે જેમા પ્રેષક અને રીસીવરનાં લોજિકલ સરનામાંઓનો સમાવેશ થયેલો હોય છે. દા.ત. IPv4 લોજિકલ એડ્રેસ 

*રૂટીંગ: જ્યારે સ્વતંત્ર નેટવર્ક્સ અથવા લિંક્સ ઇન્ટર્મેટવૉક્સ (નેટવર્ક્સનું નેટવર્ક) અથવા મોટા નેટવર્ક તેના કનેક્ટિંગ ડિવાઇસીસ (રાઉટર્સ અથવા સ્વિચ) થકી એકબીજા સાથે જોડાયેલ હોય ત્યારે પેકેટના સ્રોતથી ગંતવ્ય સુધીના વિતરણ માટે પેકેટને પોતાનો સાચો માર્ગ અન્કિત કરવા માટે જોડાયેલ નેટવર્ક સ્તર આ પધ્ધતિનો ઉપયોગ કરે છે.

ઇન્ટરનેટમાં નેટવર્ક સ્તર પરનું સંચાર જોડાણ વિનાનું છે. ઇન્ટરનેટમાં નેટવર્ક સ્તર પર સ્વિચ કરવા પેકેટ-સ્વીચિંગ માટે **ડેટાગ્રામ** અભિગમનો ઉપયોગ થાય છે.
બાબરીયા

**બાબરીયા** એક સંદિગ્ધ શબ્દ છે. આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શિર્ષક હેઠળ લેખ શોધવાનો પ્રયત્ન કરતી હોય. બાબરીયા શબ્દ સાથે નીચેના પાનાઓ સંકળાયેલા છે:

* બાબરીયા - ગીર ગઢડા તાલુકાનું એક ગામ
* બાબરીયા - લાલપુર તાલુકાનું એક ગામ.
* બાબરીયા - એક રાજપૂત જ્ઞાતિ.
તિબેટનો ધ્વજ

thumb|262x262px| લ્હાસામાં લશ્કરી કૂચ વખતે ફરકાવાયેલો તિબેટનો ધ્વજ, ૧૯૩૮.
[thumb| [સ્વિત્ઝરલૅન્ડના ઝુરિચ શહેરમાં તિબેટના ધ્વજ સાથે ૧૪મા દલાઇ લામા|alt=]]
thumb|ચહેરા પર તિબેટના ધ્વજનો રંગ કરેલા યુવાનો.
**તિબેટનો ધ્વજ**, જે "બરફના સિંહનો ધ્વજ" (*ગેંગ્સ સેંગ દર ચા*) તરીકે પણ ઓળખાય છે, જે ૧૯૫૯થી ચીની સરકાર દ્વારા આ ધ્વજ પ્રતિબંધિત છે. આ ધ્વજનો ઉપયોગ ભારતના શહેર ધર્મશાલા સ્થિત, તિબેટીયન સરકાર દ્વારા કરવામાં આવે છે. 

## સંદર્ભ 
શ્રેણી:રાષ્ટ્રધ્વજો
શ્રેણી:ચીન
શ્રેણી:તિબેટ
આકોલી (તા. ધરણીધર)

**આકોલી (તા. ધરણીધર)** ભારત દેશના પશ્ચિમ ભાગમાં આવેલા ગુજરાત રાજ્યના ઉત્તર ભાગમાં આવેલા વાવ-થરાદ જિલ્લામાં આવેલા કુલ ૮ (આઠ) તાલુકાઓ પૈકીના એક એવા ધરણીધર તાલુકામાં આવેલું એક ગામ છે. આકોલી ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, વરિયાળી, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી, દૂધની ડેરી તેમ જ બેંક જેવી સવલતો પ્રાપ્ય થયેલી છે.

## સંદર્ભ 
શ્રેણી:ધરણીધર તાલુકો
ક્યોટો

**ક્યોટો** જાપાનનું એક શહેર છે. તે જાપાનની રાજાશાહી સમયની ભૂતપૂર્વ રાજધાની અને ક્યોટો-ઓસાકા-કોબે મેટ્રોપોલિટન વિસ્તારનો મુખ્ય ભાગ છે.

## સંદર્ભ 
શ્રેણી:જાપાન
પ્રિયબાળા શાહ

**પ્રિયબાળા શાહ** (૧૩ જાન્યુઆરી ૧૯૨૦ – ૧૪ જાન્યુઆરી ૨૦૧૧) ગુજરાતી લેખક, સંશોધક અને ભારતીય સંસ્કૃતિ અને કલાના તજજ્ઞ હતાં.

## જીવન
પ્રિયબાળા શાહનો જન્મ ૧૩ જાન્યુઆરી ૧૯૨૦ના રોજ અમદાવાદ ખાતે થયો હતો. ૧૯૩૮માં માતાના અવસાન બાદ એમનો ઉછેર અને શિક્ષણ એમના મોસાળ અમદાવાદમાં થયા હતા. ગાંધીવિચારથી પ્રભાવિત એમના મોસાળમાંથી જ એમનામાં ગાંધીજીના આદર્શોનું સિંચન થયું હતું.

૧૯૪૨માં મુંબઈ યુનિવર્સિટીમાંથી સંસ્કૃત અને ગુજરાતી વિષય સાથે બી.એની ઉપાધી મેળવ્યા બાદ, એમણે ૧૯૪૪માં પ્રાચીન ભારતીય સંસ્કૃતિ વિષય સાથે એમ.એ.ની ઉપાધી મેળવી હતી. ત્યારબાદ એમણે ૧૯૫૧માં ''A Dissertation on the Theory and Practice of Fine Arts as Found in Ancient India with Critical Edition of 'Vishnudharmottar Purana'* શીર્ષકથી મહાનિબંધ લખી પીએચ.ડીની પદવી મેળવી હતી. ૧૯૫૨માં તેઓ વધુ અભ્યાસ માટે પેરિસ ગયા, જ્યાં એકોલ દ લુવ્રમાંથી એમને ૧૯૫૪માં ડિપ્લોમા ઇન મ્યુઝિયમનો અભ્યાસ સંપન્ન કર્યો અને ત્યારબાદ પેરિસની સોરવોન યુનિવર્સિટીમાંથી ૧૯૫૫માં ડી.લિટ.ની પદવી મેળવી ભારત પરત આવ્યાં.

## પુસ્તકો
* *Descriptive Catalogue of Sanskrit Manuscript* (Part I & II)
* *Vishnudharmottara Purana*
* *પ્રાચીન ભારતીય સ્થાપત્ય અને શિલ્પ*
* *તિબેટ*
* હિંદુ મૂર્તિવિધાન*
* *જૈન મૂર્તિવિધાન*
* *સૌરાષ્ટ્રનાં મંદિરોની ઝાંખી*
* *પથ્થર બોલે છે*
* *Temples of Gujarat*
* *The Sun Images*
* *Sari: Traditional Wear of Indian Women*
* *Tilak*

## સંદર્ભો
## બાહ્ય કડીઓ
* 

શ્રેણી:વ્યક્તિત્વ
શ્રેણી:૧૯૨૦માં જન્મ
શ્રેણી:૨૦૧૧માં મૃત્યુ
ઓ.સી.એલ.સી

**ઓનલાઇન કોમ્પ્યુટર લાઇબ્રેરી સેન્ટર** (**OCLC**) યુનાઇટેડ સ્ટેટ્સ ઓફ અમેરિકાની બિનનફાકારક સહકારી સંસ્થા છે, જેનો મુખ્ય હેતુ વિશ્વના લોકોને માહિતીનો મેળવવાનો ખર્ચો ઘટાડીને માહિતી પ્રાપ્ત કરાવવાનો છે. તેની સ્થાપના ૧૯૬૭માં થઇ હતી. OCLC અને તેના સભ્ય પુસ્તકાલયો વર્લ્ડકેટની જાળવણી કરે છે, જે વિશ્વનું સૌથી મોટું ઓનલાઇન પુસ્તક કેટેલોગ છે. OCLCની મુખ્ય આવક સભ્ય પુસ્તકાલયોનું વાર્ષિક લવાજમ છે, જે $૨૦૦ મિલિયન જેટલું થાય છે.

## સંદર્ભ 
## બાહ્ય કડીઓ 
* 

શ્રેણી:પુસ્તક
બેઝબોલ

**બેઝબોલ**, બેટ-બોલ કક્ષાની ૯-૯ ખેલાડીઓના બનેલા બે દળ વચ્ચે રમાતી એક રમત છે. આ રમત અમેરિકા અને પૂર્વ એશિયામાં લોકપ્રિય છે.

શ્રેણી:રમત
હિડેકી યુકાવા

**હિડેકી યુકાવા** (૨૩ જાન્યુઆરી ૧૯૦૭ – ૮ સપ્ટેમ્બર ૧૯૮૧) જાપાનિઝ સૈદ્ધાંતિક ભૌતિકશાસ્ત્રી હતા. પ્રબળ નાભિકિય બળનું નિયમન કરતાં કણ પાય-મેસોનની સૈદ્ધાંતિક આગાહી કરવા માટે તેમને ૧૯૪૯ના વર્ષનું ભૌતિકશાસ્ત્રનું નોબેલ પારિતોષિક એનાયત થયું હતું. આ સન્માન મેળવનાર તેઓ પ્રથમ જાપાનિઝ વ્યક્તિ હતા.

## જીવન
હિડેકી યુકાવાનો જન્મ ૨૩ જાન્યુઆરી ૧૯૦૭ના રોજ ટોક્યો ખાતે આવેલ ઇચિબે-ચો અઝાબુ શહેરમાં થયો હતો. તેમનું મૂળનામ હિડેકી ઓગાવા હતું, પરંતુ ૧૯૩૨માં સુમી યુકાવા સાથે લગ્ન કર્યા બાદ તેમણે તેમની પત્નીની અટક 'યુકાવા' પોતાના નામ પાછળ સ્વીકારી હતી. તેઓ તેમના ભૂગોળશાસ્ત્રી પિતા તાકુજી ઓગાવાના સાત સંતાનો પૈકિના પાંચમુ સંતાન હતા.

૮ સપ્ટેમ્બર ૧૯૮૧ રોજ ક્યોટો ખાતે તેમનું અવસાન થયું હતું.

## સંશોધન કાર્ય
યુકાવાએ પ્રતિપાદિત કર્યું કે નાભિકિય બળો મેસોનના વિનિમય સાથે સંબંધ ધરાવે છે. જે રીતે વિદ્યુતચુંબકીય બળમાં ફોટોન ભાગ ભજવે છે તેવો જ ભાગ મેસોન નાભિકિય બળોમાં ભજવે છે.

## સંદર્ભો
## વધુ વાચન
*  
*  
*  

શ્રેણી:વ્યક્તિત્વ
શ્રેણી:વૈજ્ઞાનિક
શ્રેણી:નોબેલ પારિતોષિક વિજેતાઓ
શ્રેણી:૧૯૮૧માં મૃત્યુ
શ્રેણી:૧૯૦૭માં જન્મ
SDU(કમ્પ્યુટિંગ)

ઓપન સિસ્ટમ્સ ઇન્ટરકનેક્શન (OSI) પરિભાષામાં, સેવા ડેટા એકમ (SDU) એ ડેટાનો એકમ છે જે OSI સ્તર અથવા સબ્લેયરથી નીચલા સ્તર પર પસાર કરવામાં આવ્યો છે. માહિતીના આ એકમ (SDU) ને નીચલા સ્તર દ્વારા પ્રોટોકોલ ડેટા એકમ (PDU) માં સમાપ્ત કરવામાં આવી નથી. તે એસ.ડી.યુ. નીચલા સ્તરની પીડીયુમાં દાખલ કરવામાં આવે છે અને OSI સ્ટેકની PHY, ભૌતિક અથવા નીચલા સ્તર સુધી પહોંચતા પ્રક્રિયા ચાલુ રહે છે.

એસડીયુને ડેટાના સમૂહ તરીકે પણ વિચારી શકાય છે જે આપેલા સ્તરની સેવાઓના વપરાશકર્તા દ્વારા મોકલવામાં આવે છે, અને પીઅર સર્વિસ વપરાશકર્તાને સીમન્ટિક રીતે અપરિવર્તિત કરવામાં આવે છે.

તે પીડીયુથી અલગ છે કે જેમાં PDU એ ડેટાને સ્પષ્ટ કરે છે જે પ્રાપ્ત સ્તર પર પીઅર પ્રોટોકોલ સ્તર પર મોકલવામાં આવશે, જેમ કે નીચલા સ્તર પર મોકલવામાં આવે છે.

ઉપરોક્ત સ્તર (n + 1) માંથી કોઈ પણ સ્તર (n) દ્વારા સ્વીકારેલ SDU એ ઉપરની સ્તર (n + 1) નું PDU છે. અસરકારક રીતે SDU એ આપેલા PDU ના 'પેલોડ' છે. સ્તર (n) SDU ને હેડરો અથવા ટ્રેઇલર્સ અથવા બંને ઉમેરી શકે છે અને એક અથવા વધુ સ્તર (એન) PDUs બનાવીને, ડેટા પર અન્ય પ્રકારનાં રીફોર્મેટિંગ, રેકોર્ડિંગ, સ્પ્લિટિંગ અથવા ટ્રાન્સફોર્મેશન્સ કરી શકે છે. ઉમેરાયેલ હેડરો અથવા ટ્રેઇલર્સ અને અન્ય સંભવિત ફેરફારો એ પ્રક્રિયાનો એક ભાગ છે જે સ્રોતથી ગંતવ્ય સુધી ડેટા મેળવવાનું શક્ય બનાવે છે. સ્તર (એન) વધારાની સ્તર (એન) પીડીયુએસ પણ ઉત્પન્ન કરી શકે છે. ડેટાના પ્રત્યેક એકમ કે જે લેયર (n) સ્તર (n -1) ને નીચે આપે છે તે લેયર (n -1) એસ.ડી.ડી. તરીકે સોંપવામાં આવે છે.
ધામણ

**ધામણ** એક સંદિગ્ધ શબ્દ છે. આ શબ્દ પરથી લેખ શોધનાર વ્યક્તિ નીચેનામાંથી કોઈ પણ વિષય પર આ શિર્ષક હેઠળ લેખ શોધવાનો પ્રયત્ન કરતી હોય. **ધામણ** શબ્દ સાથે નીચેના પાનાઓ સંકળાયેલા છે:

* ધામણ - ધામણ પ્રકારનો એક સર્પ
* ધામણ - નવસારી તાલુકાનું એક ગામ (તા. નવસારી)
ચકલીની ખાંભી

**ચકલીની ખાંભી** એ ગુજરાતના અમદાવાદ શહેરના જુના કોટ વિસ્તારમાં આવેલી ઢાળની પોળમાં આવેલું સ્મારક છે.

## સંદર્ભ
શ્રેણી:અમદાવાદ
કન્ફેશન્સ ઑવ્ સેન્ટ ઑગસ્ટિન

**કન્ફેશન્સ ઑવ્ સેન્ટ ઑગસ્ટિન** એ સંત ઑગસ્ટિનની આત્મકથા છે, જે ઈ.સ. ૩૯૭થી ૪૦૧ દરમ્યાન લેટિન ભાષામાં લખવામાં આવી હતી. ૧૩ અધ્યાયમાં વહેંચાયેલી આ આત્મકથા 'અધર્મમાંથી ધર્મના માર્ગે વળવાની માહાયાત્રા' તરીકે ઓળખાય છે.

## સારાંશ
ખ્રિસ્તી ધર્મમાં માફી બક્ષવાની ધર્મક્રિયાને કન્ફેશન તરીકે ઓળખવામાં આવે છે. આ ક્રિયામાં વ્યક્તિએ પોતાના સ્ખલનોનો એકરાર ધર્મગુરુ સમક્ષ કરવાનો હોય છે અને ધર્મગુરુ ઈશ્વરને નામે તેને પાપમુક્ત કરે છે. પોતાના પાપો વિશેનો પરિતાપ અને નવું જીવન શરૂ કરવાની ઝંખના આ એકરારમાં હાર્દરૂપે હોય છે.

ઑગસ્ટિનની આ આત્મકથા ૧૩ અધ્યાયમાં વહેંચાયેલી છે. પહેલા દસ અધ્યાયોમાં ઉત્તર આફ્રિકાના તગાસ્તેમાં પ્રમાદમાં વેડફાયેલી લેખકની યુવાની, કાર્થેજ અને રોમમાં પ્રાચીન શિષ્ટ ગ્રંથોનો અભ્યાસ, મેનિકિનનો પ્રભાવ અને તેમાંથી છુટકારો, મિલાનમાં વાગ્મિતાના શિક્ષક તરીકેનો અનુભવ અને ત્યાં જ સેન્ટ એમ્બ્રોજ દ્વારા મળેલી ખ્રિસ્તી ધર્મની દીક્ષા વગેરે પ્રસંગો વર્ણવાયા છે. છેલ્લા ત્રણ અધ્યાયોમાં બાઇબલનું, ખાસ કરીને *બુક ઑવ્ જેનેસિસ* (બાઇબલનું પ્રથમ પુસ્તક) વિશેનું ચિંતન રજૂ કરવામાં આવ્યું છે.

અહંકારમાંથી તેમજ ભૌતિક ઇચ્છાઓમાંથી છૂટવાના સંઘર્ષોનું લેખકે કરેલ વર્ણને આ આત્મકથાને વિશ્વની શ્રેષ્ઠ આત્મકથાઓમાં સ્થાન અપાવ્યું છે.

## સંદર્ભો
શ્રેણી:આત્મકથા
યુફ્રેટીસ

**યુફ્રેટીસ** અન્ય નામે **ફરાત** એ પશ્ચિમ એશિયાની સૌથી લાંબી અને ઐતિહાસિક દ્રષ્ટિએ મહત્વપુર્ણ નદી છે. પુર્વીય તુર્કીમાં ઉદ્ભવતી 
યુફ્રેટીસ સિરિયા અને ઈરાકમાંથી વહી શૅટ્ટ અલ-અરબ ખાતે તાઇગ્રીસ નદી સાથે જોડાઇ ફારસી ખાડીને મળે છે.

શ્રેણી:વિશ્વની નદીઓ
જામનગર વિમાનમથક

**જામનગર વિમાનમથક**, અધિકૃત નામે **જામનગર નાગરિક વિદેશ અન્તઃક્ષેત્ર** એ ભારતના જામનગર શહેરમાં એક વિમાનમથક છે. તે ભારતીય હવાઇ દળનું સ્વામ્ય ધરાવે છે, જો કે તેનો ઉપયોગ વેપારી તેમજ ખાનગી બંને પ્રકારની ઉડ્ડયન માટે થાય છે. જામનગરના આ મથકને વર્ષ ૨૦૦૬માં 'શ્રેષ્ઠ ઉડ્ડયન મથક' પુરસ્કાર એનાયત કરવામાં આવ્યો હતો. ગુજરાત રાજ્યનું આ એકમાત્ર હવાઇમથક છે જે બે રનવે ધરાવે છે.

શ્રેણી:ગુજરાતનાં હવાઈમથકો
કર્ટ ગોલ્ડસ્ટીન

**કર્ટ ગોલ્ડસ્ટીન** (English: Kurt Goldstein) (૬ નવેમ્બર ૧૮૭૮ – ૧૯ સપ્ટેમ્બર ૧૯૬૫) જર્મનીના ન્યુરોલોજી અને સાઇકિયાટ્રીના વિદ્વાન હતા.

## જીવન
કર્ટ ગોલ્ડસ્ટીનનો જન્મ ૬ નવેમ્બર ૧૮૭૮ના રોજ જર્મનીમાં થયો હતો. તેમના પિતાનુ નામ અબ્રાહમ ગોલ્ડસ્ટીન અને માતાનુ નામ રોઝલી કેસિરર હતું. તેઓ બચપણથી શાંત, ગંભીર પ્રકૃતિના હતાં અને શાળામાં તેઓ 'પ્રોફેસર'ના હુલામણા નામથી જાણીતા હતા. ૧૯૧૯માં તેઓ ફ્રન્કફર્ટ ખાતે ન્યુરોલૉજીના પ્રોફેસર તરીકે નિયુક્તી પામ્યા હતા.

ગોલ્ડસ્ટીનના સૌથી મહત્ત્વનું સંશોધન મૂર્ત (concrete) અને અમૂર્ત (abstract) વર્તન અંગેનું છે. વ્યક્તિની અમૂર્ત વર્તનની ક્ષમતાને અવરોધે તેવી બાબતોની જાણકારી મેળવવા માટેની કેટલીક કસોટીઓ ગોલ્ડસ્ટીન અને તેમના સાથીઓએ તૈયાર કરેલ છે.

## સંદર્ભો
## વધુ વાચન
* 

## બાહ્ય કડીઓ
* 

શ્રેણી:મનોવૈજ્ઞાનિક
શ્રેણી:૧૯૬૫માં મૃત્યુ
રેખ્તા

**રેખ્તા** (ઉર્દુ:ریختہ; હિન્દી:रेख़्ता) એક હિંદુસ્તાની ભાષા હતી. તેની ભાષિકાના કારણે તેનો સમાવેશ દિલ્હીની ખડીબોલી બોલીમાં કરવામાં આવ્યો હતો. આ ભાષાશૈલી ફારસી-અરબી અને દેવનાગરી લિપી બંનેમાં વિકસિત થઈ હતી અને તેને ઉર્દૂ અને હિન્દીનું પ્રારંભિક રૂપ માનવામાં આવે છે.
સમતાપ રેખાઓ

સમુુદ્રની સપાટીએ એક સરખું તાપમાન ધરાવતા સ્થળોને જોડતી નક્શા પર દોરવામાં આવેલી રેખાઓને **સમતાપ રેખાઓ** કહે છે.

સામાન્ય રીતે સમતાપ રેખાઓ અક્ષાંશો નેે સમાંતર પૂર્વ-પશ્ચિમ ફેલાયેલી છે, જે ૠતુઓની સાથેે ઉત્તર-દક્ષિણ ખસતી રહે છે. જમીન પર સમતાપ રેખાઓ વધારે ખસે છે.
ઈટવા (તા.જુનાગઢ)

**ઈટવા** ભારત દેશનાં પશ્ચિમી ભાગમાં સ્થિત ગુજરાત રાજ્યના જુનાગઢ જિલ્લાના જુનાગઢ તાલુકામાં આવેલું ગામ છે. ઈટવા ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ, દિવેલા, રજકો તેમ જ અન્ય શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી તેમ જ દૂધની ડેરી જેવી સવલતો પ્રાપ્ય થયેલી છે.

શ્રેણી:જૂનાગઢ તાલુકો